ΠΡΩΤΟ Η ΣΠΑΣΜΕΝΗ ΤΖΑΜΑΡΙΑ - PDF\nDownload "ΠΡΩΤΟ Η ΣΠΑΣΜΕΝΗ ΤΖΑΜΑΡΙΑ"\n1 ΠΡΩΤΟ Η ΣΠΑΣΜΕΝΗ ΤΖΑΜΑΡΙΑ Μήπως ήσασταν παρόντες τότε που ο Ιάκωβος Καλόπουλος, νοικοκύρης καλός, άστραψε και βρόντηξε με τον ακαμάτη τον γιο του που στα καλά καθούμενα του σπασε μια τζαμαρία; Αν ήσασταν εκεί, τότε σίγουρα θα διαπιστώσατε πως όλοι οι παριστάμενοι (θα ταν καμιά τριανταριά), σαν συνεννοημένοι μεταξύ τους, τον παρηγορούσαν με τα παρακάτω λόγια: «Ουδέν κακόν αμιγές καλού Αυτού του είδους οι αναποδιές κάνουν την οικονομία να δουλέψει. Ο κοσμάκης πρέπει να ζήσει! Τι θ απογίνονταν οι τζαμάδες, άμα τα τζάμια δεν έσπαζαν ποτέ;» Μέσα σ αυτά τα λόγια παρηγοριάς κρύβεται μια ολόκληρη θεωρία. Για καλή μας τύχη μπορούμε να συλλάβουμε αυτή τη θεωρία επ αυτοφώρω σε τούτη την απλούστατη μορφή. Γιατί η αλήθεια είναι πως πάνω σ αυτήν είναι χτισμένοι οι περισσότεροι οικονομικοί θεσμοί μας.\n2 16 Η ΣΠΑΣΜΕΝΗ ΤΖΑΜΑΡΙΑ Έστω λοιπόν ότι, για ν αποκατασταθεί η ζημιά, χρειάζεται να δαπανηθούν έξι φράγκα. Αν κάποιος θελήσει να πει ότι το παραπάνω ατύχημα θα φέρει έξι φράγκα στον κλάδο της υαλουργίας, ότι θα ενισχύσει την υαλουργία μ έξι φράγκα, δεν θα προβάλω καμία αντίρρηση: ο συλλογισμός του θα είναι σωστός. Ο υαλουργός θα έρθει, θα κάνει τη δουλειά του, θα πάρει τα έξι φράγκα του, θα τρίψει τα χέρια του και θα δώσει την ευχή του στο ζημιάρικο παιδί. Αυτό το βλέπουμε. Αν όμως, μέσω κάποιας συλλογιστικής διαδρομής, οδηγηθούμε στο συμπέρασμα, όπως συμβαίνει υπερβολικά συχνά, ότι είναι καλό να σπάμε τζάμια, ότι μ αυτό τον τρόπο αυξάνεται η κυκλοφορία του χρήματος, ότι έτσι ενισχύεται συνολικά η απασχόληση, τότε είμαι υποχρεωμένος να φωνάξω: «Σταματήστε! Η θεωρία σας μένει μονάχα σ αυτό που βλέπουμε. Δεν λογαριάζει διόλου αυτό που δεν βλέπουμε». Αυτό που δεν βλέπουμε είναι ότι, εφόσον ο νοικοκύρης μας ξόδεψε έξι φράγκα σ ένα πράγμα, δεν θα μπορέσει να τα ξοδέψει σε κάποιο άλλο πράγμα. Αυτό που δεν βλέπουμε είναι ότι, αν δεν ήταν υποχρεωμένος ν αντικαταστήσει τη σπασμένη τζαμαρία, θα είχε αντικαταστήσει τις φαγωμένες παντόφλες του ή θα χε αγοράσει ένα καινούργιο βιβλίο. Με δυο λόγια, θα χε τη δυνατότητα να χρησιμοποιήσει τα έξι φράγκα του με μύριους άλλους τρόπους. Τη δυνατότητα αυτή, όμως, την έχασε.\n3 Η ΣΠΑΣΜΕΝΗ ΤΖΑΜΑΡΙΑ 17 Ας κοιτάξουμε τώρα την οικονομία σαν σύνολο. Με το τζάμι σπασμένο, ο κλάδος της υαλουργίας ενισχύεται με έξι φράγκα. Αυτό το βλέπουμε. Αν το τζάμι δεν είχε σπάσει, ο κλάδος της υποδηματοποιίας, ή κάποιος άλλος κλάδος της οικονομίας, θα είχε ενισχυθεί με έξι φράγκα. Αυτό δεν το βλέπουμε. Αυτό που βλέπουμε είναι ένα θετικό γεγονός. Αυτό που δεν βλέπουμε είναι ένα «αρνητικό γεγονός», εξίσου πραγματικό όμως με το πρώτο. Αν λαμβάναμε υπ όψη κι αυτό που δεν βλέπουμε, τότε θα αντιλαμβανόμασταν ότι το αν θα σπάσουν ή δεν θα σπάσουν τζάμια δεν επηρεάζει την οικονομική δραστηριότητα ως ολότητα ή τη συνολική απασχόληση. Ας κοιτάξουμε τώρα τα πράγματα απ τη σκοπιά του Ιάκωβου Καλόπουλου. Σύμφωνα με την πρώτη υπόθεση, όταν το τζάμι σπάει, ο Καλόπουλος ξοδεύει έξι φράγκα και αποκομίζει, στον ίδιο ακριβώς βαθμό με προηγουμένως, την ωφέλεια που του προσφέρει μια τζαμαρία. Σύμφωνα με τη δεύτερη υπόθεση, εκείνη στην οποία δεν συμβαίνει το ατύχημα, ο Καλόπουλος θα ξοδέψει τα έξι φράγκα του στον κλάδο της υποδηματοποιίας, και θα αποκομίσει την ωφέλεια, πρώτον, ενός καινούργιου ζευγαριού παντόφλες και, δεύτερον, της τζαμαρίας του, η οποία παραμένει ακέραιη. Καθώς τώρα ο Ιάκωβος Καλόπουλος αποτελεί κι αυτός μέρος της κοινωνίας, θα πρέπει να συμπεράνουμε ότι η\n4 18 Η ΣΠΑΣΜΕΝΗ ΤΖΑΜΑΡΙΑ κοινωνία, θεωρούμενη ως ολότητα, και λογαριάζοντας το τι ξοδεύει και το τι αποκομίζει, έχασε την αξία μιας σπασμένης τζαμαρίας. Γενικεύοντας καταλήγουμε σε τούτο το απρόσμενο συμπέρασμα: «Η κοινωνία χάνει την αξία των πραγμάτων που καταστρέφονται άσκοπα», αλλά και σε τούτο τον αφορισμό που θα κάνει τις τρίχες στα κεφάλια των οπαδών του προστατευτισμού να σηκωθούν: «Με το να σπας, να χαλάς και να σμπαραλιάζεις δεν ενισχύεις την εθνική οικονομία». Λακωνικότερα: «Η καταστροφή δεν φέρνει κέρδος». Τι έχετε λοιπόν να πείτε φίλοι του περιοδικού Βιομηχανικός Παρατηρητής; * Τι έχετε να πείτε αγαπητοί υποστηρικτές του κ. ντε Σαιν-Σαμάν, ** του καλού αυτού κυρίου που με θαυμαστή ακρίβεια υπολόγισε τι θα κέρδιζε η βιομηχανία εάν το Παρίσι γινόταν παρανάλωμα του πυρός, δεδομένων όλων των σπιτιών που θα πρεπε να ξαναχτιστούν απ την αρχή; Στεναχωριέμαι που πρέπει να διαταράξω τους ιδιοφυείς υπολογισμούς του, των οποίων μάλιστα το πνεύμα μπόρεσε κι εμφιλοχώρησε στη νομοθεσία μας. Αλλά τον παρακαλώ να τους ξανακάνει απ την αρχή, λαμβάνοντας * Moniteur Industriel: όργανο της Επιτροπής Υπεράσπισης της Εγχώριας Βιομηχανίας, που υποστήριζε τη λήψη μέτρων προστατευτισμού. ** Auguste, vicomte de Saint-Chamans ( ): γάλλος βουλευτής την περίοδο της Παλινόρθωσης, υπέρμαχος του προστατευτισμού και του ισοσκελισμένου εμπορικού ισοζυγίου. Ο Μπαστιά αναφέρεται στο έργο του Νέο δοκίμιο για τον πλούτο των εθνών (1824).\n5 Η ΣΠΑΣΜΕΝΗ ΤΖΑΜΑΡΙΑ 19 τούτη τη φορά υπ όψη, πέρα απ αυτό που βλέπουμε, κι αυτό που δεν το βλέπουμε. Ο αναγνώστης θα πρέπει να δώσει προσοχή, ώστε να διαπιστώσει κι ο ίδιος ότι στο μικρό δράμα που παρακολουθήσαμε παραπάνω συμμετέχουν όχι δύο αλλά τρεις ήρωες. Ο ένας είναι ο Ιάκωβος Καλόπουλος, που εκπροσωπεί τον καταναλωτή, του οποίου η κατανάλωση τώρα περιορίζεται σε ένα αγαθό αντί για δύο. Ο άλλος είναι ο υαλουργός, που εκπροσωπεί τον παραγωγό του οποίου ο κλάδος επωφελείται από το ατύχημα. Ο τρίτος είναι ο υποδηματοποιός (ή ο οποιοσδήποτε άλλος παραγωγός), του οποίου η εργασία βλάπτεται εξαιτίας του ίδιου ατυχήματος. Αυτός ο τρίτος ήρωας μένει πάντοτε στο σκοτάδι. Όλοι τον ξεχνούν. Αλλά καθώς εκπροσωπεί αυτό που δεν βλέπουμε, αποτελεί αναπόσπαστο στοιχείο του προβλήματος. Αυτός είναι που μας επιτρέπει να συνειδητοποιήσουμε πόσο παράλογο είναι να βλέπουμε την καταστροφή σαν κέρδος. Αυτός είναι που σύντομα θα μας διδάξει πως εξίσου παράλογο είναι να θεωρούμε τους εμπορικούς περιορισμούς σαν κέρδος (που τελικά δεν είναι παρά μια μερική καταστροφή). Κι αν πάτε στο βάθος των επιχειρημάτων που προβάλλονται προς υποστήριξη των εμπορικών περιορισμών, δεν θα βρείτε τίποτε άλλο παρά μια παράφραση της δημώδους ρήσης: «Τι θ απογίνονταν οι τζαμάδες, άμα τα τζάμια δεν έσπαζαν ποτέ;»!\nΦΡΕΝΤΕΡΙΚ ΜΠΑΣΤΙΑ Η ΣΠΑΣΜΕΝΗ ΤΖΑΜΑΡΙΑ. Η πολιτική οικονομία σε 12 + 1 παραμύθια. μετάφραση Θάνος Σαμαρτζής ΠΑΝΕΠΙΣΤΗΜΙΑΚΕΣ ΕΚΔΟΣΕΙΣ ΚΡΗΤΗΣ\nΦΡΕΝΤΕΡΙΚ ΜΠΑΣΤΙΑ Η ΣΠΑΣΜΕΝΗ ΤΖΑΜΑΡΙΑ Η πολιτική οικονομία σε 12 + 1 παραμύθια μετάφραση Θάνος Σαμαρτζής ΠΑΝΕΠΙΣΤΗΜΙΑΚΕΣ ΕΚΔΟΣΕΙΣ ΚΡΗΤΗΣ Ιδρυτική δωρεά Παγκρητικής Ενώσεως Αμερικής 2013 ΠANEΠIΣTHMIAKEΣ\nCoimisiún na Scrúduithe Stáit State Examinations Commission LEAVING CERTIFICATE 2010 MARKING SCHEME MODERN GREEK HIGHER LEVEL\nCoimisiún na Scrúduithe Stáit State Examinations Commission LEAVING CERTIFICATE 2010 MARKING SCHEME MODERN GREEK HIGHER LEVEL 1 ΒΑΘΜΟΛΟΓΙΚΕΣ ΕΝΔΕΙΞΕΙΣ ΟΜΑΔΑ 1 η (30/100) 1. να εξηγήσεις με δικά σου λόγια\nΠρόβλημα 1. Ο Τάκης και η Αριάδνη αγόρασαν ένα δώρο για τους γονείς τους, το οποίο κοστίζει 42. Πλήρωσαν μισά-μισά!\nΠρόβλημα 1 Ο Τάκης και η Αριάδνη αγόρασαν ένα δώρο για τους γονείς τους, το οποίο κοστίζει 42. Πλήρωσαν μισά-μισά! Ο Τάκης έδωσε τα Αριάδνη τα από το χαρτζιλίκι του και η από το δικό της. Ποιος από τους\nΑντιρρήσεις / Αντιμετώπιση / Επιχειρήματα\nΚΕΦΑΛΑΙΟ 6 Αντιρρήσεις / Αντιμετώπιση / Επιχειρήματα 1. Συνδυασμός μεθόδων για την αντιμετώπιση αντιρρήσεων 2. Χειρισμός και Αντιμετώπιση Επιφυλάξεων ή Αντιρρήσεων 3. Όλα τα Επιχειρήματα SCRIPT 104 Ξεκινήστε\nΕξάντας Ελλήνων Κυβερνήτες Η πειθώ είναι δυνατότερη της διαταγής. Όλες οι εξουσίες υποκλίνονται στην γνώση. Ο Λαός στα χέρια παράλογου ηγέτη γίνεται αυτοκαταστροφικός. Η φιλοδοξία φτιάχνει κυβερνήτες και


20 Ιουλίου 2018 - Θράκη Νετ TV\nΝικόλαος Οικονομόπουλος – Πρόεδρος Ελληνικού Ερυθρού Σταυρού\nΣιδέρης Μιχαηλίδης – Γραμματέας T.E. ΚΚΕ Έβρου\nΕπιπρόσθετα, νεκρή βρέθηκε η Τουρκάλα με το ένα από τα 3 παιδιά της, που αγνοούνταν στα νερά του ποταμού Έβρου, ενώ οι 4 Τούρκοι που συνελήφθησαν στο Σοφικό Διδυμοτείχου αφέθηκαν ελεύθεροι μετά από την επιβολή ποινής φυλάκισης 3 μηνών με τριετή αναστολή. Τέλος, αναφέρθηκε το γεγονός ότι η ομάδα καλαθοσφαίρισης ανδρών του Δημοκριτείου Πανεπιστημίου Θράκης αντιπροσωπεύει την Ελλάδα στο 4ο Πανευρωπαϊκό Πανεπιστημιακό Πρωτάθλημα, που διεξάγεται στην Coimbra της Πορτογαλίας.\nΥποτονική είναι η κίνηση στα εμπορικά καταστήματα όλης της Ελλάδας, δέκα μέρες αφότου έχει ξεκινήσει η εκπτωτική περίοδος του καλοκαριού. Σε δηλώσεις του, ο πρόεδρος της Ελληνικής Συνομοσπονδίας Επιχειρηματικότητας και Εμπορίου απέδωσε την κατάσταση και στο γεγονός ότι οι εκπτώσεις συνέπεσαν με την έκδοση των εκκαθαριστικών της Εφορίας, Όμως γενικά η προσδοκία δεν είναι ιδιαίτερα υψηλή.\nΜε μεγάλη υπομονή πρέπει να οπλιστούν όσοι θέλουν αυτή την περίοδο να αποκτήσουν διαβατήριο, καθώς στο αντίστοιχο γραφείο της Αστυνομικής Διεύθυνσης Αλεξανδρούπολης επικρατεί το αδιαχώρητο. Ο συνωστισμός οφείλεται στη μεγάλη προσέλευση του κόσμου σε συνδυασμό με τους λίγους εργαζόμενους, τους οποίους όμως το υπουργείο δεν αυξάνει, παρά τις συνεχείς αναφορές από τα συνδικαλιστικά όργανα των Αστυνομικών.


O…άλλος κινηματογράφος της Αργεντινής | Κιλκίς24\nΑναρτήθηκε από Kilkis24 on Σάββατο, 25 Μάιος, 2013 · Σχολιάστε\nΣυνεχίζεται σήμερα Σάββατο 25.5 για 4η ημέρα, στις 8.30μμ, στο Επιμελητήριο Κιλκίς, το 1ο αφιέρωμα τον ισπανόφωνο κινηματογράφο, της Κινηματογραφικης Λέσχης Κιλκίς «Ανοικτή Οθόνη», με την υποστήριξη και την ευγενική χορηγία των ταινιών από:\nΠριν από την προβολή στον αίθριο χώρο του Επιμελητηρίου Κιλκίς θα έχουμε εμφάνιση μαθητών στην κιθάρα του δασκάλου κιθάρας Γκιγιόμ Σαρποτιέ. Θα παίξουν οι Σαμουηλίδου Θωμαή, Βασίλης Άτσαλας και Αϊδαρίνη Φωτεινή.\nEl otro (Ο άλλος), Ariel Rotter, 2007, 85′ (Αργεντινή)\nΈνα συνηθισμένο επαγγελματικό ταξίδι μισής μέρας στην επαρχία μετατρέπεται σ’ ένα άλλο ταξίδι. Όταν φτάνει στον προορισμό του, ο Χουάν ντε Σόουσα, ανακαλύπτει ότι ο συνεπιβάτης του δεν ξυπνάει. Στα κρυφά, σαν να πρόκειται για παιγνίδι, αποφασίζει να τον υποδυθεί, να επινοήσει ένα επάγγελμα, να βρει κατάλυμα…\nΕίναι η ευκαιρία του να μη γυρίσει πίσω, να γίνει κάποιος άλλος, να γίνει πολλοί μαζί. Στην πραγματικότητα δεν υπάρχει κανένας λόγος ν’ αλλάξει τ’ όνομά του στη διάρκεια του ταξιδιού. Ούτε καν για το ίδιο το ταξίδι υπάρχει λόγος.\nΌλα όσα του συμβαίνουν μπορεί μια χαρά να τα λύσει απ’ το σαλόνι του\nσπιτιού του. Το ταξίδι, οι αλλαγές ονόματος, οι περιπετειούλες του\n(τυχαίες, σποραδικές, απρόβλεπτες συναντήσεις) είναι δικαιολογίες,\nμικροί χώροι που ξεκλέβει για να σκεφτεί, για ν’ αναλύσει, για να\nκαταλάβει τι του συμβαίνει. Σ’ αυτές τις ελεύθερες μέρες του, ο Χουάν\nθα συνειδητοποιήσει πως ξανασυναντά τα πράγματα που του αρέσουν, τα\nένστικτά του και πως η ζωή που επέλεξε να ζήσει δεν είναι η μοναδική\nΕΠΙΜΕΛΗΤΗΡΙΟ ΚΙΛΚΙΣ – ΕΙΣΟΔΟΣ ΕΛΕΥΘΕΡΗ


Άγιος Δημήτριος και η απελευθέρωση της Θεσσαλονίκης | Π.Ε.Ο.Φ ΘΕΣΣΑΛΟΝΙΚΗΣ\nΆγιος Δημήτριος και η απελευθέρωση της Θεσσαλονίκης\nPosted on 26/10/2015 by Π.Ε.Ο.Φ. ΘΕΣΣΑΛΟΝΙΚΗΣ\nΔιπλή γιορτή για την Θεσσαλονίκη.. Δεν γιορτάζεται μόνο η μνήμη του Αγίου Δημητρίου, πολιούχου της πόλης, αλλά και η απελευθέρωσή της από τους Τούρκους.\nΟ Άγιος Δημήτριος γεννήθηκε περί το 280-284 μ.Χ. και πέθανε το 303 ή το 305 μ.Χ. στη Θεσσαλονίκη και αποτελεί ένα από τους Μεγαλομάρτυρες της Χριστιανοσύνης. Αγωνίστηκε για τη διάδοση της χριστιανικής πίστης ως αξιωματικός (ανθύπατος) του ρωμαϊκού στρατού και μαρτύρησε διά λογχισμού επί αυτοκράτορος Μαξιμιανού. Είναι ο πολιούχος Άγιος της Θεσσαλονίκης και γιορτάζεται στις 26 Οκτωβρίου.\nΗ 26η Οκτωβρίου αποτελεί την πλέον σημαντική ημέρα για τη Θεσσαλονίκη, καθώς η γιορτή του πολιούχου Άγιου Δημητρίου συνδυάζεται με την επέτειο της απελευθέρωσης της πόλης, το 1912. Με τους δύο βαλκανικούς πολέμους, η Ελλάδα είχε την δυνατότητα να διεκδικήσει κάποια από τα «αλύτρωτα» εδάφη της. Μεταξύ των πιο σημαντικών κατακτήσεων συγκαταλέγεται η Θεσσαλονίκη, η «φυσική πρωτεύουσα» της Μακεδονίας. Μία πόλη με αξιοσημείωτη στρατηγική θέση, η οποία ανέκαθεν έπαιζε σημαντικό ρόλο στην ιστορική πορεία των Ελλήνων.\n26 Οκτωβρίου 1912, ώρα έντεκα το βράδυ. Ο Τούρκος Διοικητής Ταχσίν πασάς μετά από συνεννόηση με τον Διάδοχο Κωνσταντίνο, υπογράφει την άνευ όρων παράδοση της πόλης στους Έλληνες. Στις 27 Οκτωβρίου εισήλθε στην πόλη θριαμβευτικά ο ελληνικός στρατός.\nΜια κατάκτηση ωστόσο, που ήταν κάθε άλλο παρά μια εύκολη υπόθεση. Μαζί με την Ελλάδα, η Βουλγαρία διεκδικούσε απειλητικά την Θεσσαλονίκη, προσπαθώντας να εισέλθει πρώτη στην πόλη. Το γεγονός αυτό πιθανότατα σήμαινε ότι η Θεσσαλονίκη θα περνούσε από την οθωμανική στη βουλγαρική κατοχή.\nΣτο πρόσωπο του Αγίου Δημητρίου, η Θεσσαλονίκη βλέπει πάντοτε τον προστάτη της, το στήριγμα της, αφού πολλοί πιστεύουν ότι δεν είναι τυχαίο που η απελευθέρωση της πόλης από τους Τούρκους συνέπεσε με την ημέρα γιορτής του Αγίου!


Δήμος Κηρέως, απο τις πιο πλούσιες σε υγρότοπους περιοχή της Εύβοιας | Eviaportal.gr\nΑρχική/Επικαιρότητα/Δήμος Κηρέως, απο τις πιο πλούσιες σε υγρότοπους περιοχή της Εύβοιας\nΔήμος Κηρέως, απο τις πιο πλούσιες σε υγρότοπους περιοχή της Εύβοιας\nΣύλλογος Περιβάλλον και Πολιτισμός του Δήμου Κηρέως, Kireas.org:»Γιορτάζουμε την Παγκόσμια Ημέρα Υγροτόπων- Ενημερωνόμαστε προστατεύουμε τους δικούς μας υγροτόπους».\nΗ Τρίτη 2 Φεβρουαρίου είναι η Παγκόσμια Ημέρα Υγροτόπων. Η Παγκόσμια Ημέρα Υγροτόπων σηματοδοτεί την ημερομηνία της υπογραφής της σύμβασης για τους υγροτόπους στις 2 Φεβρουαρίου 1971, στην ιρανική πόλη Ραμσάρ, στις ακτές της Κασπίας Θάλασσας. Σκοπός της ημέρας είναι η ευαισθητοποίηση του κοινού για την ωφέλεια και αξία των υγροτόπων και την σημασία της Σύμβασης του Ραμσάρ. Η φετινή ημέρα έχει θέμα : Η φροντίδα των υγροτόπων μας – μια απάντηση στην κλιματική αλλαγή . Η φετινή ήμερα συμπίπτει με τον εορτασμό του 2010 σαν παγκόσμιου έτους της βιοποικιλότητας. Οι υγρότοποι περιλαμβάνουν τα δέλτα, τα έλη, τις λίμνες, τις λιμνοθάλασσες, τις πηγές, τις εκβολές , τους ποταμούς και τις τεχνητές λίμνες. Τα ενδιαιτήματα των υγροτόπων είναι σημαντικές κοιτίδες βιοποικιλότητας και από το νερό τους εξαρτάται η επιβίωσή πολλών ειδών φυτών και ζώων. Η μεγάλη βιολογική ποικιλία των υγροτόπων είναι ευεργετική στη γεωργία και την κτηνοτροφία. Εκτός του ότι τροφοδοτούν πολλές κοινωνίες με νερό ύδρευσης και άρδευσης, εμπλουτίζουν τους υπόγειους υδροφορείς, προστατεύουν από πλημμύρες, μετριάζουν τις ζημίες από παγετούς και καύσωνες. Επίσης αποτρέπουν την αλμύρινση και καταστροφή των παράκτιων γεωργικών εδαφών από την διείσδυση του αλατιού, κρατώντας το επίπεδο των υπόγειων υδάτων πάνω από τον θαλασσινό ορίζοντα.\nΟ δήμος Κηρέως είναι ενδεχομένως η πλουσιότερη σε υγροτόπους περιοχή της Ευβοίας συγκεντρώνοντας το ένα τρίτο από τον αριθμό υγροτόπων που έχει καταγράψει το Εθνικό Κέντρο Βιοτόπων και Υγροτόπων (ΕΚΒΥ) για την Εύβοια και η πιο πρόσφατη απογραφή υδροβιότοπων του WWF του Ελλάς. Δεν είναι ίσως τυχαίο που δυο δήμοι της περιοχής έχουν πάρει τα ονόματα τους από δυο υγροτόπους, τους ποταμούς Κηρέα και Νηλέα. Και οι δυο αυτοί υγρότοποι είναι στενά συνδεδεμένοι τόσο με την ιστορία και τη μυθολογία όσο με και την πολιτιστική ταυτότητα και παράδοση της περιοχής.\nΔυστυχώς, σύμφωνα, με την τελευταία επίσημη έκθεση στην ΕΕ για την κατάσταση διατήρησης της ελληνικής βιοποικιλότητας οι εκβολές ποταμών στην Ελλάδα (ενδιαίτημα με κωδικό 1130 river estuaries) χαρακτηρίζονται ότι βρίσκονται σε κακή κατάσταση διατήρησης. Οι εκβολές των 3 ποταμών του δήμου Κηρέως δεν αποτελούν εξαίρεση. Παρόμοια είναι και τα συμπεράσματα της μελέτης του Ελλάς «Υγρότοποι του Αιγαίου», που συμπεριλαμβάνει και την Εύβοια. Οι κύριες αλλοιώσεις των υγροτόπων είναι οι εκχερσώσεις και το μπάζωμα τους. Συνήθως οι εκχερσώσεις και το μπάζωμα είναι τα πρώτα βήματα για την δημιουργία οικοπέδων ή χωραφιών, και για την πραγματοποίηση καταπατήσεων δημόσιων εκτάσεων από ιδιώτες.\nΤο νομοθετικό πλαίσιο προστασίας και παρακολούθησης, όμως υπάρχει και εξαρτάται και από εμάς τους ενημερωμένους οπλίτες κατά πόσο θα εφαρμοστεί. Ο νόμος 3199/2003 για την προστασία και διαχείριση των υδάτων προβλέπει (άρθρο 7) ότι μέχρι τις 22.12.2009 η κάθε Περιφέρεια θα έπρεπε υποχρεωτικά να είχε καταρτίσει και εγκρίνει το πρώτο Σχέδιο Διαχείρισης για κάθε λεκάνη απορροής ποταμών στα όρια της. Το σχέδιο αυτό δημοσιεύεται στην εφημερίδα της Κυβέρνησης. Μέρος του σχεδίου διαχείρισης είναι και ένα πρόγραμμα παρακολούθησης της κατάστασης των νερών. Πριν την έγκριση του σχεδίου, η διεύθυνση υδάτων της περιφέρειας καλεί το κοινό και τους φορείς του με ανακοίνωση στο τύπο να υποβάλλουν τυχόν παρατηρήσεις τους (Π.Δ. 51/2007, άρθρο 15).\nΣτοιχεία για τους υγρότοπους στον δήμο Κηρέως\nΕπίσημη έκθεση της Ελλάδας στην ΕΕ για την διατήρηση της βιοποικιλότητας την περιοδο2001-2006\nΝόμος 3199/2003 «Προστασία και διαχείριση των υδάτων – Εναρμόνιση με την Οδηγία 2000/60/ΕΚ του Ευρωπαϊκού Κοινοβουλίου και του Συμβουλίου της 23ης Οκτωβρίου 2000». (ΦΕΚ Α΄ 280/9.12.2003)\nevportal2010-02-01T09:40:45+03:001 Φεβρουαρίου 2010, 9:40|Categories: Επικαιρότητα|


> ΖΩΝΤΑΝΟΙ ΟΡΓΑΝΙΣΜΟΙ>ΦΥΤΑ DENNERLE\n63,00 € 126,00 € (Με Φ.Π.Α.)\nΦΥΤΑ DENNERLE Υπάρχουν 231 προϊόντα.\nΠροβάλλονται 1 - 12 από 231 αντικείμενα\n51,50 € ΑΜΕΣΗ ΠΑΡΑΛΑΒΗ / ΠΑΡΑΔΟΣΗ 1 ΕΩΣ 3 ΗΜΕΡΕΣ (Με Φ.Π.Α.)\n51,50 € (Με Φ.Π.Α.)\n28,00 € (Με Φ.Π.Α.)\n6,20 € ΑΜΕΣΗ ΠΑΡΑΛΑΒΗ / ΠΑΡΑΔΟΣΗ 1 ΕΩΣ 3 ΗΜΕΡΕΣ (Με Φ.Π.Α.)\nDENNERLE Ludwigia spec. Super Red Pot\n6,20 € (Με Φ.Π.Α.)\nDENNERLE Ludwigia repens Terracotta ring\nΜια ποικιλία του Ludwigia repens με κόκκινα φύλλα και μίσχο. Κάνει μια πολύ όμορφη αντίθεση με το πράσινο των άλλων φυτών. Το φυτεύουμε σε μεγάλες ομάδες και το κλαδεύουμε τακτικά για να δημιουργήσουμε θαμνώδη εμφάνιση. Δεν έχει πολλές απαιτήσεις αλλά αν το φως δεν επαρκεί τα φύλλα που βρίσκονται χαμηλά χαλάνε και πέφτουν. Με ισχυρό φωτισμό ο χρωματισμός...\nDENNERLE Anubias barteri var.nana Pot\nDENNERLE Cryptocoryne beckettii Pot\nDENNERLE Cryptocoryne lucens Pot\nDENNERLE Cryptocoryne lutea Hobbit Pot\nDENNERLE Bacopa carolineana Terracotta ring


GameStop: Η πιο trendy μετοχή διεθνώς, αλλά τέλειωσε ή εξακολουθεί να αξίζει; - Tax Coach +\n[Τίποτα από τα παρακάνω δεν αποτελεί επενδυτική συμβουλή αλλά είναι η άποψή μου και το κείμενο είναι πληροφοριακό, προκειμένου να μην χάσετε χρόνο για να μάθετε τι συμβαίνει. Μάλιστα σας λέω να θεωρήσετε ό,τι θα αναφέρω παρακάτω, ωςλανθασμένο, και να κάνετε την δική σας έρευνα και όποιες αποφάσεις κάνετε που να αφορούν επενδυτικές κινήσεις, να είναι δικές σας]\nΟι ασχολούμενοι με τα χρηματιστήρια, μάλλον έχουν ακούσει την περίπτωση της GameStop (GME), καθώς πρωτόγνωρα πράγματα συνέβησαν στην περίπτωσή της.\nΣυγκεκριμένα, για όσους δεν ξέρουν, η GameStop (κιδικός μετοχής GME), είναι μια εταιρία που στις ΗΠΑ αλλά και σε άλλες χώρες, έχει δίκτυο λιανικής, δηλαδή καταστήματα με αντικείμενο την εμπορία ηλεκτρονικών παιχνιδιών και συναφούς εξοπλισμού. Δραστηριοποιείται δηλαδή στο retail gaming sector. Κατά την τελευταία διετία, Hedge Funds σόρταραν την μετοχή της, καθώς η Εταιρία είχε βρεθεί υπό το βάρος των εξελίξεων, σε μια δεινή θέση, καθώς είχε μεγάλο για το μέγεθός της δανεισμό, οι πωλήσεις της έφθιναν διότι οι παραγωγοί games πουλούσαν απευθείας (ιντερνετικά) τα παιγνίδια τους, και ο ανταγωνισμός στο retail από άλλες μεγάλες αλλά γενικές αλυσίδες λιανικής εντείνονταν (π.χ. από Walmart, Best Buy ή από τον ινυερνετικό κολοσσό Amazon) – όλα αυτά συνέτειναν στο να χειροτερεύουν ολοένα και περισσότερο τα αποτελέσματά της, και κινδύνευε μέχρι και με κλείσιμο.\nΕπειδή λοιπόν είχε αυτά τα προβλήματα, αρκετά Hedge Funds σόρταραν την μετοχή της GameStop, με σκοπό βέβαια είτε η μετοχή της να πάει στα τάρταρα, είτε και να κλείσει εντέλει η Εταιρία, οπότε θα έβγαζαν και υπερκέρδη. Σορτάρισμα σημαίνει ότι κάποιος, π.χ. ένα Hedge Fund, πουλάει μια μετοχή ενώ δεν την έχει.\nΜα πως την πουλάει, θα ρωτήσει κανείς, αν δεν την έχει; Την δανείζεται από άλλους που την έχουν (πληρώνει όμως ένα fee). Πουλώντας την λοιπόν χωρίς να την έχει (short selling), θα κερδίσει στη συνέχεια εάν σε ένα προσεχές διάστημα, η μετοχή έχει πέσει χαμηλότερα από τα επίπεδα που πούλησε, οπότε αφού έχει πέσει χαμηλότερα, μπορεί να κλείσει την ανοικτή του θέση, ήτοι να αγοράσει, για να την επιστρέψει σε αυτόν από τον οποίο την δανείστηκε. Οι σορτάκηδες λοιπόν, συνήθως μεγάλα Hedge Funds, κερδίζουν από το short selling, εάν αφού πουλήσουν, η μετοχή συνεχίσει καθοδικά, οπότε και λίγες ημέρες μετά, αγοράσουν χαμηλότερα, π.χ. πουλάνε στα $30, και λίγες μέρες μετά η μετοχή πάει στα $15, οπότε αγοράζουν και κλείνουν την ανοιχτή τους θέση, και κερδίζουν, στο παράδειγμά μας, 30 – 15 = $15.\nΕννοείται ότι όσο πιο πολύ πέσει μετά από short selling, μια μετοχή, τόσο πιο μεγάλο κέρδος θα έχουν οι σορτάκηδες.\nΣτην Αμερική όμως, οι σημερινοί 30άρηδες, 20άρηδες και γενικά νέοι άνθρωποι, επειδή είχαν μεγαλώσει με την GameStop, αφού ως παιδιά και έφηβοι, έπαιζαν παιγνίδια και τα καταστήματά της ήταν πολύ γνώριμα σε αυτούς, και θα μπορούσαμε να πούμε ότι αγαπούν την Εταιρία, συζητώντας από το social platform, Reddit, στην υποομάδα WallStreetBets, αντικείμενο της οποίας ήταν η συζήτηση γύρω από μετοχές, ο ένας έπειθε τον άλλον, πείσθηκαν πολλοί, και μαζικά οι μικροί retail investors, αγόραζαν τις μετοχές της GameStop. Σκοπός τους διττός: Και τους άρεσε η μετοχή, δηλαδή βλέπουν σε αυτήν δυνατότητα ανάκαμψης, έβλεπαν όμως και εξακολουθούν να βλέπουν, και δυνατότητα πραγματοποίησης short squeeze.\nΤο short squeeze είναι όταν και ενώ μια μετοχή είναι βαριά σορταρισμένη, για κάποιους λόγους, η αγορά (επενδυτές, κερδοσκόποι, traders κλπ) αγοράζουν την μετοχή της και αυτή αντί να πέσει προκειμένου να κλείσουν τις ανοιχτές τους θέσεις οι σορτάκηδες, αυτή ανεβαίνει, προκαλώντας τους ζημιά. Εάν δεν μπορούν να μετακυλήσουν χρονικά την σορτ θέση τους, συνήθως οι σορτ θέσεις, είναι έντονα βραχυχπρόθεσμες, τότε έχουν πουλήσει π.χ. στα $30 και η μετοχή αντί να πέσει, ανεβαίνει, και πάει στα $50, οπότε όταν πλέον οι σορτάκηδες αναγκάζονται να κλείσουν τις ανοιχτές τους θέσεις, αγοράζουν πλέον αναγκαστικά στα $50 και επομένως λαμβάνουν μια ζημιά 30 – 50 = $20. Το short squeeze ουσιαστικά είναι το αντίθετο του panic selling (πωλήσεις υπό το κράτος πανικού), είναι στην ουσία panic buying (αγορές υπό το κράτος πανικού).\nΚαι γιατί το short squeeze είναι panic buying; Διότι οι σορτάκηδες, για να αγοράζουν υψηλότερα από την τιμή που πούλησαν, καθώς έτσι θα έχουν ζημιά, το κάνουν μόνο αναγκαστικά και ποτέ οικειοθελώς – το κάνουν αναγκαστικά διότι οι μηχανισμοί και ο τρόπος λειτουργίας της χρηματιστηριακής αγοράς, δίδει την δυνατότητα για short selling, αλλά όπως είπα, είναι βραχυπρόθεσμες κινήσεις και αυτές πρέπει να κλείνουν σύντομα. Εάν ο σορτάκιας έχει ζημιά, εάν αντέχει οικονομικά, αντί να πάρει την ζημιά του, μπορεί να μετακυλήσει το short selling, ελπίζοντας ότι μετακυλίοντας το, θα πετύχει να κλείσει την ανοιχτή του θέση, με κέρδος (δηλαδή η μετοχή θα αγοραστεί πίσω, σε επίπεδα χαμηλότερα από αυτά που πουλήθηκε). Αν όμως μετακυλίει μια σορτ θέση, και που προφανώς το κάνει επειδή έχει ζημιά, εκ των πραγμάτων με την μετακύλιση αυτή, η έκθεσή του στην σορτ αυτή θέση γίνεται εκτενέστερη, με το κίνδυνο να προκληθούν ακόμα μεγαλύτερες ζημιές εάν η μετοχή δεν πέσει ή δεν πέσει ικανοποιητικά. Διότι οι ανοικτές πωλήσεις, πρέπει αναγκαστικά να κλείσουν (με αγορές) και εάν στην χρονική στιγμή που πρέπει να κλείσουν, η μετοχή βρίσκεται υψηλότερα, τότε ο χρηματιστής μέσω του οποίου ο σορτάκιας, κάνει τις συναλλαγές θα τον εγκαλέσει, θα γίνει margin call, και τότε οι ανοικτές θέσεις θα κλείσουν σε όποια τιμή βρουν στην αγορά. Επειδή λοιπόν σε περίπτωση margin call, οι μετοχές αγοράζονται αναγκαστικά σε όποια τιμή, προσομοιάζει με το panic buying, αγοράζουν όσο – όσο, αρκεί να κλείσει η ανοικτή θέση.\nΠεριέγραψα με απλά λόγια τι είναι το short squeeze, και επιστρέφουμε στην περίπτωση της GameStop…\nΤην μετοχή της GameStop, την είχαν σορτάρει πολύ έντονα ορισμένα hedge funds. Τι σημαίνει πολύ έντονα; Πολύ έντονο σορτάρισμα, θεωρείται ότι οι σορταρισμένες μετοχές, είναι 20% ή περισσότερο επί του free float, όπου free float, οι μετοχές που βρίσκονται στην αγορά (όχι αυτές των βασικών μετόχων, που ουσιαστικά είναι εκτός αγοράς). Σε νορμάλ περιπτώσεις, το ποσοστό του σορτ ως προς το free float, δηλαδή σε εταιρίες που δεν είναι βαριά σορταρισμένες, είναι 1%, 2% ίσως 3%. Φανταστείτε τώρα, να είναι 20% ή παραπάνω. Στην περίπτωση της GameStop, το ποσοστό είχε ανέλθει περίπου στο 60% (!!) πριν μερικούς μήνες, ήταν δηλαδή μια από τις πλέον βαρέως σορταρισμένες μετοχές διεθνώς.\nΌπως είπα, οι Redditors, πείθοντας ο ένας τον άλλον, τοποθετήθηκαν μαζικά στην μετοχή της GameStop (GME), οπότε η μετοχή αντί να πέφτει προκειμένου να κερδίσουν τα Hedge Funds που την σόρταραν, ανέβαινε σταδιακά, αυτό συνέβαινε επί αρκετούς μήνες, είχε ξεκινήσει βασικά από το τελευταίο τρίμηνο του 2020, με αποτέλεσμα καθώς ανέβαινε, κάποια στιγμή ορισμένα hedge funds που μετακύλιαν την έντονη σορτ θέση τους, να κλειθούν σε margin call, οπότε και έγινε τον Ιανουάριο το short squeeze, κατά το οποίο η μετοχή ανήλθε περίπου έως τα $450, στη συνέχεια, τον Φεβρουάριο, έπεσε έως τα $40. Μετά όμως, άρχισε να ανακάμπτει, και παρομοίως να ανεβαίνει σταδιακά, και σήμερα βρίσκεται λίγο κάτω από τα $200.\nΠροσέξτε ότι σε περίπτωση short squeeze, έχουμε έντονη κατακόρυφη άνοδο όταν αυτό προκληθεί, διότι είναι αναγκαστικό panic buying, αλλά αμέσως μετά, έχουμε και κατάρρευση, αφού πλέον, με την εκτοξευόμενη τιμή, βρίσκονται αρκετοί που προθυμοποιούνται να πουλήσουν, με αποτέλεσμα αμέσως μετά να επικρατούν έντονες πιέσεις, οι σορτάκηδες καλύπτουν τις ανοικτές τους θέσεις, οι λοιποί πουλάνε στα υψηλά, και η μετοχή διορθώνει βίαια, προς τα κάτω, έως κάποια επίπεδο που θα ισορροπήσει.\nΣτο short squeeze του Ιανουαρίου, είναι γνωστό ότι υπέστη μεγάλη ζημιά, δισεκατομμυρίων δολαρίων ένα hegde funds, το Melvin. Ένα ακόμα μεγαλύτερο, η Citadel το έσωσε από την χρεοκοπία, και μάλλον θέλησε να πάρει και εκδίκηση, από το πλήθος των μικρών επενδυτών, διεθνώς, που μέσω Reddit αλλά και άλλων μέσων, συζητούσαν για την μετοχή, και με την στάση τους προκάλεσαν αυτή την πανωλεθρία σε ισχυρά hedge funds.\nΈκτοτε, από τα μεγάλα και γνωστά μέσα ενημέρωσης περί μετοχών, χρηματιστηρίων κλπ, λέγεται ότι η υπόθεση του short squeeze όσον αφορά στην GameStop, τέλειωσε, και η μετοχή θα επιστρέψει, σταδιακά, σε πολύ χαμηλότερα επίπεδα τιμών, καθώς όπως ανέφερα και στην αρχή του άρθρου, η περίπτωση της Εταιρίας δείχνει σε δεινή θέση. Είναι όμως έτσι τα πράγματα;\nΠρος τα τέλη του 2020, μπήκε στην GameStop, ένας νέος στρατηγικός επενδυτής, ο Ryan Cohen. Αυτός είναι ένας νέος άνθρωπος, ο οποίος είναι δισεκατομμυριούχος, και ουσιαστικά “έκτισε” την περιουσία του, δημιουργώντας την Chewy.com, μια εταιρία που δραστηριοποιούνταν διαδικτυακά (δεν είχε δίκτυο φυσικών καταστημάτων) στις τροφές και αξεσουάρ για pets. Αυτός λοιπόν ο άνθρωπος, με την επιτυχία που είχε με την Chewy, μπήκε το 2020 στην GameStop, και κατέστη ο μεγαλύτερος μέτοχός της. Γιατί εάν ήταν τελειωμένη υπόθεση; Είναι ανόητος; Μάλλον όχι… μάλλον βλέπει ότι μπορεί να γίνει ένα πετυχημένο turn around, πράγμα που εάν συμβεί, η GameStop θα δικαιολογήσει πολύ μεγαλύτερη χρηματιστηριακή αξία σε σχέση με την σημερινή. Έχει ρίσκο; Προφανώς και έχει, καθώς είναι γενική αρχή στις επενδύσεις, ότι όταν λαμβάνεις κάτι με χαμηλό ρίσκο, δεν μπορείς να αναμένεις και υψηλή απόδοση.\nΗ περίπτωση της GameStop λοιπόν, είναι μια υψηλού ρίσκου επενδυτική και κερδοσποπική υπόθεση, αλλά και υψηλού δυνητικού κέρδους, και πλέον δεν μιλάμε για το short squeeze, αλλά για long term επένδυση σε αυτή, προσδοκώντας από αυτή, οργανική ανάπτυξη. Ποιο το σκεπτικό του turn-around εν συντομία;\nΑκριβώς επειδή μπήκε σε αυτήν ο Ryan Cohen, ο οποίος έγινε και πρόεδρος του ΔΣ, θέλει να την μετατρέψει σε internet focused, χωρίς να σημαίνει ότι το δίκτυο φυσικών καταστημάτων θα κλείσει. Κατά τα φαινόμενα, ο Ryan Cohen σκοπεύει να αναδημιουργήσει την GameStop, σε μια εταιρία και με δίκτυο φυσικών καταστημάτων, και έντονα internet focused, έτσι ώστε και να προσεγγίζει τους πελάτες ποικιλοτρόπως και να τους προσφέρει καλύτερες εμπειρίες που οι άλλες μεγάλες γενικές retail αλυσίδες όπως Walmart, Best Buy δεν μπορούν ως γενικά εμπορικά καταστήματα να προσφέρουν (μη εξειδικευμένα), αλλά και να βελτιώσει σημαντικά, τις πωλήσεις και τα κέρδη. Εάν το πετύχει σε ορισμένο βάθος χρόνου (π.χ. τριετία), προφανώς και η μετοχή της GameStop, θα δικαιολογήσει στην πορεία πολύ μεγαλύτερη αξία συγκριτικά με την σημερινή.\nΓια σκεφτείτε το ακόλουθο…\nΗ Chewy το 2020 παρουσίασε πωλήσεις $4,85 δισ. και καθαρό αποτέλεσμα, ζημιές $252,4 εκατ. και έχει χρηματιστηριακή αξία περίπου $32,5 δισ., ενώ αντίστοιχα η GameStop, παρουσίασε πωλήσεις $5,09 δισ. και καθαρό αποτέλεσμα, ζημιές $215,3 εκατ. και έχει χρηματιστηριακή αξία περίπου $14,5 δισ. (η χρηματιστηριακή αξία υπολογισμένη με την τιμή της μετοχής, στα $208, σήμερα είναι χαμηλότερα). Τα βασικά μεγέθη των δύο εταιριών, είναι συμπτωματικά παρόμοια και όμως η Chewy έχει κεφαλαιοποίηση υπερδιπλάσια της GameStop.\nΓιατί λοιπόν σε βάθος 2, 3 ετών, η GameStop να μην δικαιολογήσει και να μην αποκτήσει χρηματιστηριακή αξία τουλάχιστον παρόμοια με την σημερινή της Chewy, εάν το turn-around πετύχει; Άλλωστε, ο κλάδος του retail gaming είναι μεγαλύτερος του κλάδου των pet foods and accessories, δηλαδή η GameStop δραστηριοποιείται σε ένα κλάδο μεγαλύτερο από αυτόν της Chewy, και εάν το turn-around πετύχει, μπορεί να πετύχει σημαντικά υψηλότερες πωλήσεις και πολύ καλύτερα αποτελέσματα από αυτά που έχει η Chewy και βέβαια να δικαιολογήσει πολύ μεγαλύτερη χρηματιστηριακή αξία, π.χ. $60 δισ.. Ακόμα και εάν στην πορεία αυτών των 2, 3 ετών, ο αριθμός των μετοχών της GameStop έχει αυξηθεί π.χ. από κάποια αύξηση μετοχικού κεφαλαίου προκειμένου να στηρίξει την αναπτυξιακή πορεία, πάλι φαίνεται ότι οι μετοχές της GME μπορούν σε σχέση με τα σημερινά επίπεδα, να βρεθούν 2 και 3 φορές επάνω, δηλαδή να πετύχουν σε βάθος χρόνου κέρδη της τάξεως του 200% ή και περισσότερο. Αλλιώς, ξαναρωτάω, γιατί μπήκε ο Ryan Cohen σε αυτήν στα τέλη του 2020;\nΠροσωπικά, θεωρώ το turn-around αρκετά πιθανό, συνεπώς κατά την άποψή μου, η GameStop, μπορεί να θεωρηθεί στα τρέχοντα επίπεδα τιμών (γύρω στα $170) ιδιαιτέρως φθηνή για μακροχρόνια επένδυση (και ασχέτως της πιθανότητας short squeeze).\nΚαι έχει δείξει ήδη δείγματα γραφής: Εάν ήταν μια τελειωμένη εταιρία, γιατί έφυγαν από την Chewy αλλά και από την κραταιά Amazon, στελέχη με μεγάλη εμπειρία στις internet πωλήσεις, για να ενταχθούν στην GameStop; Θα ήταν καλό για την καριέρα τους, να αφήσουν πετυχημένες εταιρίες για μια τελειωμένη; Εάν ήταν πεθαμένη υπόθεση, γιατί στο site της η GameStop, έχει πολλές ανοικτές θέσεις εργασίας (για προσλήψεις), που μάλιστα μερικές εξ αυτών, αφορούν και άτομα με γνώσεις σε blockchain και κρυπτονομίσματα; Αυτές είναι ορισμένες early ενδείξεις, ως προς το που θα πορευθεί στο κοντινό μέλλον. Οι ενδείξεις αποτελούν και βεβαίωση επιτυχίας; Προφανώς όχι, αλλά είπα, όπου υπάρχει ρίσκο, υπάρχει και μεγαλύτερη πιθανότητα δυνητικής απόδοσης ή να το θέσω και λίγο διαφορετικά, και όπως έχει πει ο Warren Buffett, ο πατριάρχης του value investing, το ρίσκο πηγάζει από όταν δεν γνωρίζεις τι κάνεις (Risk comes from not knowing what you are doing).\nΣημειώνω επιπλέον, ότι ενώ η GameStop είχε υψηλό δανεισμό, πούλησε στο τελευταίο διάστημα 3,5 εκατομμύρια από υφιστάμενες μετοχές, σε τιμές αγοράς (οι μετοχές πουλήθηκαν χωρίς να βυθιστεί η τιμή) και με τα χρήματα που άνλτησε, θα εξαλείψει τον δανεισμό της, δηλαδή στο εξής θα είναι debt free εταιρία.\nΑς πάμε τώρα όμως πίσω στο short squeeze, που τα γνωστά και μεγάλα media, λένε ως επί το πλείστον, ότι στην περίπτωση της GameStop, τέλειωσε. Ως επιχείρημα ότι τέλειωσε, αναφέρουν ότι το ποσοστό του σορτ ως προς το free float των μετοχών της GameStop, παραμένει υψηλό (περίπου 39% την στιγμή που γράφονταν το άρθρο) αλλά έχει μειωθεί αρκετά από το 60% που βρίσκονταν πριν μερικούς μήνες, επομένως η εκτίναξη που έγινε τον Ιανουάριο, αυτή ήταν, μην περιμένουμε άλλη. Είναι όμως έτσι τα πράγματα;\nΝαι, το ποσοστό του σορτ ως προς το free float των μετοχών της GameStop, είναι 39%, γενικά ιδιαίτερα υψηλό, ειδικότερα όμως σημαντικά μειωμένο σε σχέση με τους τελευταίους μήνες. Όμως όλοι αυτοί που γράφουν στα μεγάλα και γνωστά media, περί της GameStop, και λένε ότι το short squeeze στην περίπτωσή της τέλειωσε, αγνοούν ότι εκτός του νομίμου σορταρίσματος, υπάρχει και το παράνομο που δεν καταγράφεται;\nΤι; Εκτός από το νόμιμο σορτ, υπάρχει και παράνομο; Βεβαίως, είναι το λεγόμενο naked short. Ποια η διαφορά του νομίμου short με το naked short; Η διαφορά είναι ότι στο κανονικό, νόμιμο short, για να πουλήσεις μια μετοχή, την δανείζεσαι από κάποιον που την έχει (δίδοντας fee βέβαια). Στο naked short την πουλάς χωρίς να την έχεις δανειστεί, σαν να λέμε πουλάς αέρα. Ο χρηματιστής βεβαίως παίρνει την προμήθειά του από τον σορτάκια. Το naked short είναι παράνομο, αλλά γίνεται καθώς οι εμπλεκόμενοι εκμεταλλεύονται κάποια τρύπα στο σύστημα. Όμως και naked να είναι το short, αφού κάποιες (μη υφιστάμενες) μετοχές πωλούνται, αναγκαστικά από κάποιους άλλους αγοράζονται. Άρα κάποιοι μπορεί να έχουν αγοράσει μετοχές της GameStop και να είναι αυτές του naked short, δηλαδή στην πραγματικότητα, μη υφιστάμενες, πλαστές. Τι γίνεται με αυτόν που αγόρασε αυτές τις μετοχές, και μάλιστα χωρίς να το γνωρίζει, διότι όταν κανείς αγοράζει, οποιαδήποτε μετοχή, δεν του βγαίνει κάποια βεβαίωση από τον broker, ότι η μετοχή που αγόρασε είναι κανονική ή ότι είναι ψεύτικη. Ευτυχώς για τον νόμο, αυτές οι ψεύτικες, οι κάλπικες μετοχές, θεωρούνται για τον αγοραστή τους, ως κανονικές. Εάν π.χ. η Εταιρία πληρώσει μέρισμα, τότε και ο κάτοχος των παραποιημένων / πλαστών μετοχών (counterfeit stocks) που τις αγόρασε προφανώς χωρίς να γνωρίζει ότι ήταν counterfeit, θα πρέπει να λάβει κανονικά το μέρισμα, όπως και αν είχε κανονικές, πραγματικές μετοχές. Είναι υποχρεωμένος να καλύψει αυτή την υποχρέωση, ποιος άλλος, από τον σορτάρκια, που δημιούργησε αυτές τις counterfeit stocks. Στην ουσία οι παραποιημένες / πλαστές μετοχές (counterfeit stocks) είναι σαν IOU, υποσχετική να σου φέρω κανονική σε κάποιο, ως επί το πλείστον, σύντομο διάστημα.\nΤο short squeeze θα είχε τελειώσει στην περίπτωση της GameStop, εάν είχαμε μόνο το νόμιμο short selling. Έχουμε όμως και το παράνομο naked short, το οποίο όμως ως παράνομο, δεν καταγράφεται κάπου για να δούμε σε τι επίπεδα βρίσκεται. Πως ξέρουμε ότι είναι πολύ ευρύ; Το ξέρουμε εμμέσως. Εάν το naked short ήταν ελάχιστο, πολύ μικρό, δεν θα μπορούσε να επιδράσει σε κάποια μεγέθη που καταγράφονται. Σε ποια; Μα στον αριθμό τον μετοχών, όπου π.χ. στο Yahoo Finance και αφού έχουμε επιλέξει την GME, μπορούμε να δούμε στο tab, statistics ότι % Held by Insiders (ποσοστό μετοχών) που έχουν οι βασικοί μόνιμοι μέτοχοι, είναι 19.42% και % Held by Institutions (ποσοστό μετοχών που έχουν θεσμικοί επενδυτές) είναι 108.96%. Για προσθέστε το 19.42% με το 108.96%, μας αθροίζει 128,38%.\nΜα πως γίνεται οι βασικοί μέτοχοι και οι θεσμικοί, να έχουν περισσότερες από το 100% των μετοχών μιας εταιρίας; Και μάλιστα χωρίς να υπολογίζουμε το ποσοστό των μετοχών που κατέχουν διεθνώς οι μικροί retail investors, που αφού η μετοχή της GameStop, είναι η πιο trendy διεθνώς, δεν θα έχουμε άλλο ένα π.χ. 30% τουλάχιστον; … άρα το ποσοστό αυξάνει στο περίπου 160%.\nΑν οι μετοχές, είναι (ποσοστιαία) εκατό, πως μπορούν, αθροιστικά, οι διάφορες ομάδες μετόχων (βασικοί μέτοχοι, θεσμικοί, και retail ιδιώτες) να έχουν 160 ή και περισσότερο; Μιλάμε για την πιο trendy μετοχή διεθνώς… Άρα μπορεί να είναι και 180% και 200%. Πως γίνεται λοιπόν οι διάφορες ομάδες μετόχων, να καταγράφεται ότι έχουν περισσότερες μετοχές από όσες υπάρχουν; Μόνο οι θεσμικοί, μόνοι τους, έχουν 109%. Αυτό γίνεται λοιπόν, ακριβώς επειδή υπάρχει στην περίπτωση της GameStop ευρύ και πολύ εκτεταμένο naked short, αυτό το παράνομο που δεν καταγράφεται αλλά αφήνει τα ίχνη του… Δείτε οποιαδήποτε άλλη μετοχή, και θα δείτε ότι το ποσοστό που κατέχουν οι βασικοί μέτοχοι και οι θεσμικοί, είναι ως σύνολο, αρκετά μικρότερο του 100%, π.χ. σας αναφέρω ότι η TESLA, έχει (αντιγράφω από το Yahoo Finance) % Held by Insiders 19.73% και % Held by Institutions 45.99%, ήτοι σύνολο 65,7%, που απέχει από το 100% κατά 34,28%, που προφανώς το έχουν οι retail μικροί ιδιώτες επενδυτές. Μπορείτε να τεστάρετε διάφορες μετοχές, στο Yahoo Finance και αφού επιλέξετε κάποια συγκεκριμένη μετοχή με τον κωδικό της, επιλέγετε το tab (υποκαρτέλα), statistics και τα βλέπετε μόνοι σας.\nΦανταστείτε τώρα, στην περίπτωση της GME, που το ποσοστό όλων των μετόχων (βασικοί μέτοχοι, θεσμικοί, και retail ιδιώτες) να είναι από 160 έως 200%, τι naked short έχει γίνει στην μετοχή, που δεν καταγράφεται. Διότι γι’ αυτό το ποσοστό στην GameStop υπερβαίνει κατά πολύ το 100%, διότι συμβαίνει πολύ naked short. Μα θα ρωτήσει κανείς: Πως προκύπτει ότι το ποσοστό αυτό που υπερβαίνει το 100% οφείλεται σε naked short; Μα μόνο μέσω του naked short, μπορεί να δημιουργηθεί τέτοια «ανωμαλία», ήτοι οι μετοχές να φαίνονται περισσότερες από όσες πραγματικά είναι. Δείτε πως λειτουργεί: Όταν ένα hedge fund, πραγματοποιεί naked short, είπαμε ότι πουλάει μετοχές που δεν έχει δανειστεί, όπως θα συνέβαινε στο νόμιμο short selling. Μα εάν πουλάς μια counterfeit μετοχή, μια μετοχή που δεν υφίσταται πραγματικά, αλλά κάποιος άλλος την αγοράζει, εάν π.χ. την αγοράσει κάποιος θεσμικός που είναι long στην GameStop, την δηλώνει ότι την αγόρασε, οπότε καταγράφεται η πλαστή μετοχή, και αφού στην πραγματικότητα δεν υπάρχει αλλά καταγράφεται, προφανώς και θα αρχίσει να αθροίζει πάνω από 100%.\nΕπίσης, στα τελευταία αποτελέσματα που έβγαλε η GameStop κατά τον Μάρτιο (αρκετά μετά τον Ιανουάριο που λέγεται από main media ότι το short squeeze τελείωσε), ανέφερε ότι η μετοχή της, μπορεί να παρουσιάσει έντονη μεταβλητότητα από short squeeze.\nΤο επίμαχο σημείο στα αγγλικά (τα bold και underline δική μου έμφαση):\n«A “short squeeze” due to a sudden increase in demand for shares of our Class A Common Stock that largely exceeds supply has led to, and may continue to lead to, extreme price volatility in shares of our Class A Common Stock.\nA large proportion of our Class A Common Stock has been and may continue to be traded by short sellers which may increase the likelihood that our Class A Common Stock will be the target of a short squeeze. A short squeeze has led and could continue to lead to volatile price movements in shares of our Class A Common Stock that are unrelated or disproportionate to our operating performance or prospects and, once investors purchase the shares of our Class A Common Stock necessary to cover their short positions, the price of our Class A Common Stock may rapidly decline. Stockholders that purchase shares of our Class A Common Stock during a short squeeze may lose a significant portion of their investment»\nΚαι όπως διαβάζω σχετικά σε άρθρο του bloomberg ΕΔΩ, από το 2010, μόνο 18 εταιρίες που βρίσκονται στον δείκτη Russell 3000 Index έχουν αναφέρει την φράση “short squeeze” στα επίσημα αποτελέσματά τους. Άρα, μάλλον για κάποιο λόγο έγινε και για να στείλει μήνυμα.\nΕπομένως και για να “μαζεύουμε”:\nΑυτό που συνέβη τον Ιανουάριο, θεωρώ ότι ήταν ένα baby short squeeze. Θεωρώ ότι συντρέχουν λόγω εκτεταμένου naked short, οι προϋποθέσεις για άλλο ένα μεγάλο short squeeze, το μεγαλύτερο που έχει γίνει ποτέ, the Mother Of All Short Squeezes (MOASS).\nΝα το εξηγήσω απλά, το πρώτο baby squeeze που συνέβη τον Ιανουάριο, συνέβη επειδή οι τιμές της μετοχής κατάφεραν και ανήλθαν πάνω από ορισμένο επίπεδο, που προκάλεσε margin call σε ορισμένα hedge funds όπως το Melvin. Όταν όμως στη συνέχεια η μετοχή ανέκαμψε σταδιακά, ανερχόμενη σε πολύ υψηλότερα επίπεδα, πάνω από $100, και με την εικόνα που έχουμε για το τεράστιο naked short, εκτιμούμε ότι άλλα hedge funds έχουν πάρει την σκυτάλη, ένα από αυτά πρέπει να είναι η Citadel, που είναι πολύ μεγαλύτερη της Melvin, που σορτάρουν “αγρίως” την GMΕ. Το σορτάρισμα όμως είτε νόμιμο είτε naked, στην ουσία με τον ίδιο τρόπο λειτουργεί και είναι ίδια η “μηχανική” και στις δύο περιπτώσεις.\nΤο πρώτο baby squeeze που έγινε τον Ιανουάριο, συνέβη επειδή η τιμή της μετοχής ανέβηκε πάνω από ορισμένο επίπεδο, οπότε έγινε στα εμπλεκόμενα hedge funds, margin call, με ακολουθία panic buying. Σε αυτό συνετέλεσε και κάποιος καταλύτης, που θεωρώ ότι ήταν μάλλον η είσοδος του Ryan Cohen στην GameStop στα μέσα Σεπτεμβρίου 2020.\nΕδώ βλέπουμε πως οι Redditors προετοιμάζονταν, στο τελευταίο τρίμηνο του 2020. Το short squeeze του ιανουαρίου 2021, δεν έγινε τότε, τελυταία στιγμή. Δείτε και τις μεγάλες διαμυμάνσεις, που εξαιτίας των, απαιτούνται σιδερένια νεύρα.\nΕδώ βλέπουμε πως το πρώτο, το baby squeeze, έγινε σε ορισμένο επίπεδο τιμών, που πέραν αυτού, οι σορτάκηδες δεν μπόρεσαν να μετακυλήσουν το σορτάρισμά τους, και με domino effect, επέβαλε το squeeze. Καταλύτης πριν, ήταν η είσοδος του Ryan Cohen.\nΣε ποιο επίπεδο τιμών θα γίνει η MOASS;;; … που μπορεί να οδηγήσει στιγμιαία σε αστρονομικές τιμές; Κανείς δεν γνωρίζει. Απαιτείται κάποιος καταλύτης.\nΤο εκτιμώμενο δεύτερο και μεγάλο squeeze, the MOASS, θα γίνει με παρόμοιο τρόπο, αλλά σε υψηλότερο επίπεδο τιμών, και συνεπακόλουθα η μετοχή θα εκτοξευθεί σε πολύ υψηλότερα επίπεδα.\nΌμως, κανείς δεν γνωρίζει αυτό το δεύτερο επίπεδο τιμής, στο οποίο θα γίνει trigger η MOASS. Αυτό το μαθαίνουμε εκ των υστέρων, αφού γίνει η εκτόξευση, οπότε κατανοούμε ποιο ήταν το επίπεδο τιμής που πλέον τα short hedge funds, δεν μπορούσαν πλέον να μετακυλήσουν το σορτάρισμα, νόμιμο ή naked. Και τα short hedge funds, μπορούν να μετακυλούν για μεγάλο χρονικό διάστημα το σορτάρισμά τους. Επομένως, όσον αφορά στη MOASS είμαστε τα τυφλά; Όχι ακριβώς, υπό την έννοια ότι μπορεί να μην γνωρίζουμε εκ των προτέρων το επίπεδο τιμής, στο οποίο θα γίνει trigger η MOASS, γνωρίζουμε όμως τι μπορεί να την προκαλέσει. Μπορούν να προκαλέσουν λοιπόν την MOASS, δυο καταλύτες. Ποιοι είναι αυτοί;\n1. Η GameStop θα κάνει στις αρχές Ιουνίου 2021 την ετήσια Γενική της Συνέλευση. Κάποιο διάστημα πριν, μπορεί να καλέσει τους μετόχους να κάνουν εγγραφή (registration) των μετοχών τους, προκειμένου να συμμετάσχουν στην ΓΣ και να μπορούν να ψηφίσουν επί των διαφόρων θεμάτων. Μόνο οι θεσμικοί επενδυτές που είναι long στην GameStop, να κάνουν registration τις μετοχές τους, αφού αυτές υπερβαίνουν το 100%, δεν αρκεί για να αρχίσει ένα ντόμινο κάλυψης των ανοικτών λόγω σορταρίσματος θέσεων των short hedge funds; Φαίνεται να αρκεί. Διότι εάν κάποιες μετοχές είναι πλαστές (counterfeit) αλλά ωστόσο είναι στην κατοχή θεσμικών επενδυτών που είναι long στην GameStop, και αυτά εγγράψουν τις μετοχές τους, τα short hedge funds είναι τότε, αναγκασμένα να αγοράσουν από την αγορά μετοχές σε όποια τιμή βρουν διαθέσιμη. Φανταστείτε όπως είπαμε που οι μετοχές, κανονικές και counterfeit, από όλους τους μετόχους, φτάνουν το 160 με 200% των πραγματικών νομίμων μετοχών της Εταιρίας. Ο πανικός αγορών που θα προκύψει από τα short hedge funds, που θα είναι αναγκασμένα σε μικρό χρονικό διάστημα να καλύψουν τις ανοικτές θέσεις τους εκ του naked short, θα επιφέρει, σε όποιο επίπεδο τιμών είναι σε εκείνη την χρονική στιγμή, εκτόξευση της μετοχής.\n2. Ο δεύτερος καταλύτης είναι εάν η GameStop, απαλλαγμένη πλέον από το χρέος όπως είπαμε, έχει ικανοποιητική ρευστότητα, προκειμένου να δώσει κάποιο μέρισμα, που δεν χρειάζεται να είναι υψηλό. Εάν αποφασιστεί να γίνει κάτι τέτοιο, τα short hedge funds είναι τότε, αναγκασμένα να πληρώσουν τα ίδια το μέρισμα, και για τις πλαστές (counterfeit) μετοχές εκ του μεγάλου naked short που έχουν πράξει. Φανταστείτε τα short hedge funds, να πρέπει σε συγκεκριμένο χρονικό διάστημα, να πληρώσουν από την τσέπη τους, όλο αυτό το πλήθος των πλαστών (counterfeit) μετοχών, που υπερβαίνουν κατά τα φαινόμενα, το συνολικό αριθμό των κανονικών νομίμων μετοχών της Εταιρίας. Η πληρωμή μερίσματος γίνεται κατά την καλοκαιρινή περίοδο.\nΕάν υπάρξει ένας εκ των δύο καταλυτών, πόσο δε μάλιστα και οι δύο, μπορεί να έχουμε τότε την MOASS. Πόσο ψηλά μπορεί να φτάσει η μετοχή τότε; Πάλι κανείς δεν ξέρει μετά βεβαιότητας. Μπορεί να φτάσει στα $600 και σε αυτά τα επίπεδα, να αρχίσουν να σπάνε διάφοροι κάτοχοι μετοχών, αφού θα έχουν ικανοποιητικά κέρδη. Η εκτόξευση θα φρενάρει, και αμέσως μετά μπορεί να ανατραπεί. Μπορεί όμως να φτάσει στα $800 ή στα $1.000 ή στα $1.200 (πάντα πολύ προσωρινά, πολύ βραχυπρόθεσμα, για μια μέρα ίσως δύο). Το που θα φτάσει εξαρτάται λοιπόν από ποια επίπεδα τιμής, στα οποία μέρος από τους μετόχους της GameStop, θα θεωρεί ότι κέρδισε ικανοποιητικά, και θα αποφασίσει να πουλήσει τις μετοχές του. Εάν για παράδειγμα (θεωρητικά), με κάποιο τρόπο, όλοι οι μέτοχοι π.χ. οι retail επενδυτές, οι μικροί οι ιδιώτες, δεν πουλούσε κανείς σε τιμή μικρότερη των $2.000, τότε προφανώς η τιμή της μετοχής θα υπερέβαινε τις $2.000, μπορεί να πήγαινε δηλαδή στα $3.000 – αλλά έτσι, ως εκτόξευση και μετά κατάρρευση, έως κάποια επίπεδα που θα ισορροπούσε πάλι.\nΚαι εδώ, μπορεί να ρωτήσει κάποιος: Και γίνεται η MOASS και τα short hedge funds αναγκάζονται να καλύψουν ατάκτως, σε συνθήκες ντόμινο, τις ευρύτατες ανοικτές τους θέσεις. Άρα πληρώνουν, βάζουν το χέρι τους βαθιά στην τσέπη τους… Και εάν δεν έχουν αρκετό χρήμα (είναι πιθανό) και κλείσουν; Πως θα επιτευχθεί η πολύ υψηλή τιμή; Ακόμα και εάν καταρρεύσουν / κλείσουν τα hedge funds, υπάρχει το Συνεγγυητικό, που βασικά το κράτος θα καλύψει την “τρύπα” και το κράτος, μπορεί να εκδίδει άφθονο χρήμα, με το οποίο θα αγοράσει όσο – όσο, προκειμένου να εξομαλυνθεί η όλη κατάσταση.\nΣε αυτό το σημείο, είναι καλό να επισημάνω ότι:\n• Η τοποθέτηση στην μετοχή της GameStop απαιτεί σιδηρά πειθαρχία, διότι ακριβώς επειδή κάνει πολύ έντονες διακυμάνσεις, ναι μεν στην άνοδο, εάν σε μια συνεδρίαση ανεβαίνει 8% ή 10% ή 15%, τότε θα είμαστε ευχαριστημένοι, αλλά όταν οι σορτάκηδες ρίχνουν σε μια χρονική στιγμή χιλιάδες μετοχές προς πώληση, τότε ξαφνικά η μετοχή καταρρέει π.χ. 10 ή 20% μέσα σε 2 λεπτά, και κάποιος μπορεί να τρομάξει, οπότε να είστε προετοιμασμένοι ψυχολογικά. Είναι φαινόμενο που δεν παρατηρείται στις άλλες, τις “νορμάλ” μετοχές.\n• Φαίνεται να είναι καλό μέχρι να συμβεί η MOASS, να μην βάζει κανείς stop loss διότι όταν οι σορτάκηδες επιτίθενται και ρίχνουν σε μια χρονική στιγμή χιλιάδες μετοχές, τότε ξαφνικά η μετοχή καταρρέει όπως είπαμ 10 ή 20% μέσα σε 2 λεπτά και εκ των πραγμάτων κάνει trigger τα stop loss, οπότε πέφτουν αυτομάτως μετοχές προς πώληση, και επομένως σε κάποιο βαθμό, η τακτική των σορτάκηδων επιτυγχάνει διότι και η πτωτική τάση επιταχύνεται και βρίσκουν και κάποιες μετοχές να αγοράσουν πίσω, σε χαμηλότερη τιμή. Τώρα το πόσο πετυχαίνει, εξαρτάται από το πόσα stop loss θα ενεργοποιηθούν από την βίαιη βραχυπρόθεσμη πτώση. Σε κάθε περίπτωση εάν κανείς δεν βάζει stop loss έως την MOASS, τότες προφανώς οι επιθέσεις των σορτάκηδων θα αποτυγχάνουν διότι ναι μεν, θα “επιβάλλουν” σε δυο λεπτά μια πτώση π.χ. 15%, αλλά εάν κανένας δεν πουλάει με ενεργοποίηση stop loss ή και κανονικά, θα πρέπει να καλύψουν λίγο αργότερα τις νέες ανοικτές τους θέσεις, που προέκυψαν από την τελευταία τους σορτ επίθεση, και αφού δεν θα πουλάει κανείς, θα αναγκαστούν να καλύψουν την θέση σε υψηλότερη τιμή, άρα με ζημιά.\n>>> Να υπενθυμίσω ότι ο Ryan Cohen μπήκε στην GameStop για long term, και η περίπτωσή της, δείχνει να έχει πιθανότητες για ένα πετυχημένο turn-around, που θα μπορούσε long term, να δικαιολογήσει χρηματιστηριακή αξία, και $50 και $60 δισ. (σημερινή $13,2 δισ.), επομένως δείχνει να έχει ενδιαφέρον και για μακροχρόνιο value investing. Επίσης, φαίνεται ότι ο Ryan Cohen έχει την στήριξη των θεσμικών επενδυτών που είναι long στην GameStop, πράγμα ιδιαίτερα θετικό, αφού και αρκετοί είναι, και μεταξύ των, είναι π.χ. η BlackRock, όχι όποιος και όποιος αλλά the world’s largest asset manager.\nΆρα δεν έχουμε έναν “πόλεμο” των redditors, των retail μικρών επενδυτών που είναι όμως εκατομμύρια και από όλο τον κόσμο, εναντίον κάποιων ισχυρών short hedge funds, όπως η Citadel. Στην πραγματικότητα, έχουμε έναν “πόλεμο” των redditors, των retail μικρών επενδυτών μαζί με τους ισχυρούς long θεσμικούς, ενάντια σε κάποια short hedge funds, που σημαίνει μεγαλύτερες πιθανότητες επιτυχίας, από ότι εάν οι retail μικροί επενδυτές ήταν μόνοι τους.\n>>> Last but not least, ο Ryan Cohen, φαίνεται να είναι αυτό το στυλ ανθρώπου, που γίνεται με τον χρόνο πολύ συμπαθής και αρεστός από τις μάζες, όπως είναι ο Elon Musk. Γιατί το λέω αυτό; Διότι σε επιχειρηματίες για τους οποίους συν τω χρόνω, αναπτύσσεται από τις μάζες μια μορφή ‘λατρείας’, στις εταιρίες τους διαμορφώνεται μια χρηματιστηριακή αξία που θα την έλεγες υπερβολική και παράλογη, όπως π.χ. η TESLA η οποία έχει χρηματιστηριακή αξία που ισούται με αυτή των δέκα μεγαλύτερων αυτοκινητοβιομηχανιών του κόσμου, συνδυασμένη. Καλή η TESLA, πρωτοπόρος, καινοτόμος κλπ στα Electric Vehicles, αλλά όχι και έτσι (σημειώνω ότι το μερίδιο της TESLA το 2020 σε όλα τα αυτοκίνητα, μαζί με τα συμβατικά βενζινοκίνητα, όχι μόνο στα ηλεκτρικά, και παγκοσμίως, ήταν 0,8%, ούτε καν 1%). Το αναφέρω λοιπόν αυτό, διότι εάν στην πορεία επαληθευτεί ότι οι μάζες θα ‘λατρέψουν’ παρομοίως τον νεαρό Ryan Cohen, τότε ακόμα και η κεφαλαιοποίηση που σας ανέφερα πριν ως πιθανό στόχο για την GameStop, στα $50 με $60 δισ. και υπό την προϋπόθεση επιτυχούς turn-around, ίσως αποδειχτεί και χαμηλή.\nΤίποτα από τα παραπάνω δεν αποτελεί επενδυτική συμβουλή αλλά είναι η άποψή μου. Μάλιστα σας λέω ότι θεωρείστε ό,τι σας είπα λανθασμένο, και κάντε την δική σας έρευνα και βγάλτε για τις όποιες επενδυτικές σας κινήσεις, τις δικές σας αποφάσεις.\nPrevious : Α. 1087: Περί ειδικού τρόπου φορολόγησης εισοδήματος από μισθωτή εργασία και επιχειρηματική δραστηριότητα που προκύπτει στην ημεδαπή, φυσικών προσώπων που μεταφέρουν τη φορολογική τους κατοικία στην Ελλάδα.\nNext : Συμφωνία – ορόσημο βέλτιστης πρακτικής μεταξύ της Ανεξάρτητης Αρχής Δημοσίων Εσόδων της Ελλάδας (ΑΑΔΕ) και των Airbnb, Booking.com και VRBO, του Ομίλου της Expedia


ΓΙΑΤΙ ΤΟ ΜΥΑΛΟ ΤΩΝ ΓΥΝΑΙΚΩΝ ΠΑΡΑΜΕΝΕΙ ΚΟΦΤΕΡΟ; - Zacharias & Friends\nHome ΕΝΔΙΑΦΕΡΟΝ ΓΙΑΤΙ ΤΟ ΜΥΑΛΟ ΤΩΝ ΓΥΝΑΙΚΩΝ ΠΑΡΑΜΕΝΕΙ ΚΟΦΤΕΡΟ;\nΟ γυναικείος εγκέφαλος είναι σχεδόν τέσσερα χρόνια νεότερος από τον αντρικό. Στη μάχη των φύλων, οι γυναίκες κερδίζουν τους άνδρες, όσον αφορά στην υγεία του εγκεφάλου.\nΠρόσφατη μελέτη διαπίστωσε ότι οι εγκέφαλοι των γυναικών «γερνούν» πολύ αργότερα σε σχέση με τους εγκεφάλους του αντίθετου φύλου. Πιο συγκεκριμένα, η διαφορά αυτή είναι περίπου 3,8 χρόνια.\nPrevious articleΗ ΤΕΛΕΙΑ ΣΧΕΣΗ ΓΙΑ ΤΟΝ ΚΑΘΕΝΑ ΜΑΣ\nNext articleΓΙΑΤΙ ΔΕΝ ΠΡΕΠΕΙ ΝΑ ΒΑΖΟΥΜΕ ΤΟ ΛΑΠΤΟΠ ΣΤΑ ΠΟΔΙΑ


Συναντήσεις Στέφανου Γκίκα με ΥΦΕΘΑ, Α/ΓΕΕΘΑ και ΓΓ Υπουργείου Υγείας – Στέφανος Σωτ. Γκίκας\nΣυναντήσεις Στέφανου Γκίκα με ΥΦΕΘΑ, Α/ΓΕΕΘΑ και ΓΓ Υπουργείου Υγείας\nΣυνάντηση με τον Υφυπουργό Εθνικής Άμυνας Παναγιώτη Καράμπελα και τον Αρχηγό ΓΕΕΘΑ Στρατηγό Μιχάλη Κωσταράκο είχε πριν από λίγες ημέρες στο ΥΠΕΘΑ, ο Αν. Τομεάρχης Εθνικής Άμυνας της ΝΔ, Στέφανος Γκίκας. Τόσο με τον ΥΦΕΘΑ, όσο και με τον Α/ΓΕΕΘΑ συζητήθηκαν θέματα που απασχολούν τις Ένοπλες Δυνάμεις , αλλά και τα υπηρετούντα στελέχη. Συζητήθηκαν εξοπλιστικά, επιχειρησιακά και οικονομικά θέματα. Ο κ. Γκίκας μετέφερε στους συνομιλητές του, την ανησυχία αλλά και τη δυσαρέσκεια που επικρατεί στις τάξεις των εν ενεργεία και εν αποστρατεία στελεχών για τις μεγάλες μειώσεις στα εισοδήματά τους που σε πολλές περιπτώσεις υπερβαίνουν το 40%. Τόνισε ότι η διπλή περικοπή που επέρχεται στις συντάξεις των αποστράτων από 1η Ιανουαρίου 2013, φέρνει τα απόμαχα στελέχη και τις οικογένειές τους στα όρια της οικονομικής εξαθλίωσης και ανέφερε ότι γίνεται αποδέκτης πολλών παραπόνων από συναδέλφους αλλά και τις Ενώσεις Αποστράτων, οι οποίοι διαμηνύουν ότι «η κατάσταση δεν πάει άλλο». Το γεγονός αυτό, είπε ο κ. Γκίκας, πρέπει να απασχολήσει την κυβέρνηση και να προβεί σε διορθωτικές ενέργειες, τουλάχιστον ως προς την αναδρομικότητα των περικοπών.\nΟ Στέφανος Γκίκας εξέφρασε επίσης τον προβληματισμό του για την δραστική περικοπή των λειτουργικών δαπανών των Ενόπλων Δυνάμεων τα τελευταία 3 χρόνια, παρά του ότι οι παραδοσιακές απειλές που αντιμετωπίζει η χώρα μας, παραμένουν αμετάβλητες. Πάντως παραδέχτηκε ότι παρά τις τόσες δυσκολίες, οι Ένοπλες Δυνάμεις επιτελούν στο ακέραιο το καθήκον τους ως θεματοφύλακες των Εθνικών δικαίων.\nΤέλος επανέλαβε τη θέση του για την διατήρηση των αμυντικών υποδομών στην Κέρκυρα.\nΕξάλλου, συνεχίζοντας τις επαφές του στην Αθήνα, ο Στέφανος Γκίκας επισκέφτηκε για άλλη μια φορά το Υπουργείο Υγείας, όπου συναντήθηκε με τον Γενικό Γραμματέα του Υπουργείου, Πελοπίδα Καλλίρη. Ο κ. Γκίκας εξέθεσε τη δύσκολη κατάσταση που βιώνουμε στο Γενικό Νοσοκομείο της Κέρκυρας, από πλευράς έλλειψης νοσηλευτικού προσωπικού, αλλά και υλικών, ενώ ζήτησε την επιτάχυνση των διαδικασιών για την πρόσληψη – έστω και ολιγάριθμου – επικουρικού προσωπικού. Επίσης έθεσε το θέμα της έλλειψης καρδιολόγου στο ΓΝΚ, παιδιάτρου στους Παξούς, αλλά και των αγροτικών ιατρών στα Διαπόντια Νησιά και ζήτησε την θεσμοθέτηση κινήτρων ώστε να μην υπάρχει δυσκολία στην στελέχωση των εκεί αγροτικών ιατρείων. Τέλος έθεσε εκ νέου το μείζον θέμα της δημιουργίας Αιμοδυναμικού Τμήματος στο ΓΝΚ με χρηματοδότηση μέσω ΕΣΠΑ. Ο κ. Καλλίρης ανέφερε ότι στο μέτρο του εφικτού θα προωθήσει τα δίκαια αυτά αιτήματα.\n← Επίσκεψη Στ. Γκίκα σε ελαιοτριβεία της Κερκυραϊκής υπαίθρου\nΣυνέντευξη Στ. Γκίκα στο ρ/σ ΕΡΑ ΚΕΡΚΥΡΑ, για τις αποφάσεις του Eurogroup (27/11/2012) →\nΛουκέτο στο ΙΚΑ Λευκίμμης: «Δεν αντέχουμε άλλη υποβάθμιση στην Κέρκυρα»


Σύλληψη για διακίνηση ναρκωτικών - SKGNEWS\nΣυνελήφθη στη Θεσσαλονίκη χθες (24/01/2021) ένα άτομο για διακίνηση ναρκωτικών. Σύμφωνα με την ανακοίνωση της αστυνομίας η ομάδα Δίωξης Ναρκωτικών του τμήματος της Ασφάλειας του Κιλκίς συνέλαβε τον άνδρα ελληνικής καταγωγής σε περιοχή της Θεσσαλονίκης. Στο διαμέρισμά του βρέθηκαν και κατασχέθηκαν 15 συσκευασίες κοκαΐνης συνολικά 113,5 γραμμάρια, κάνναβη περίπου 3 κιλών και μια ζυγαριά ακριβείας. Επίσης το ποσό των 1300 ευρώ και 3 κινητά τηλέφωνα. Έχει σχηματισθεί δικογραφία εναντίον του και θα οδηγηθεί στον Εισαγγελέα Πρωτοδικών Θεσσαλονίκης.\nΠλήθος συλλήψεων ατόμων για τον ίδιο λόγο γίνονται τον τελευταίο καιρό από τις αρχές.\nΠέταξαν βόμβα σε πιτσαρία!


Μουσική βραδιά στήριξης της Πύλης Πολιτισμού - palabourtzi.gr\nHome ΑΛΛΗΛΕΓΓΥΗ ΠΡΟΑΥΛΙΟ Μουσική βραδιά στήριξης της Πύλης Πολιτισμού\nΜουσική βραδιά στήριξης της Πύλης Πολιτισμού\nΣε ένα μελωδικά ολόφρεσκο μουσικό ταξίδι με την εθελοντική συμμετοχή των “Ala franca”.\nΠροσοχή: Για συμμετοχή πρέπει υποχρεωτικά να γίνει προκράτηση στο τηλ. 2752047347\nΟ αριθμός θέσεων είναι περιορισμένος. Η προσέλευση θα γίνει 30 λεπτά νωρίτερα και φοράμε μάσκα μέχρι την μετάβαση στο τραπέζι.\nΜουσική βραδιά στήριξης της Πύλης Πολιτισμού Reviewed by Mario Vagman on 6:06:00 PM Rating: 5\nΓΡΑΜΜΑΤΟΣΗΜΑ: ΑΛΛΗΛΕΓΓΥΗ ΠΡΟΑΥΛΙΟ


Αλλαγή ηλεκτρονικής πρωτοκόλλησης – GRPRESS\nΕιδικότερα, καταργείται το πρόθεμα ΠΟΛ (από το «ΠΟΛΥΓΡΑΦΗΜΕΝΗ ΔΙΑΤΑΓΗ»), που τίθεται ως σήμερα αδιακρίτως πριν από τον αριθμό πρωτοκόλλου των αποφάσεων και εγκυκλίων και δημιουργεί, ως εκ τούτου, σύγχυση τόσο στους φορολογούμενους, όσο και στους υπαλλήλους της Αρχής ως προς το είδος και το σκοπό του εγγράφου. Αντί αυτού, από 1.1.2019, καθιερώνονται τυποποιημένοι διακριτοί, κατά περίπτωση, αλφαριθμητικοί χαρακτήρες, αναλόγως του είδους του εγγράφου. Ειδικότερα, θα τίθεται διακριτό πρόθεμα, ανά είδος εγγράφου, «Α» για τις αποφάσεις «Ε» για τις εγκυκλίους και «Ο» για τις οδηγίες προς τις υπηρεσίες της ΑΑΔΕ.\nΜετά τα αλφαβητικά προθέματα, θα ακολουθεί: Στην περίπτωση των αποφάσεων και των εγκυκλίων, τετραψήφιος αριθμός πρωτοκόλλου, αρχόμενος από διαφορετική χιλιάδα, αναλόγως του εάν πρόκειται για απόφαση ή εγκύκλιο. Στην περίπτωση των οδηγιών, επταψήφιος αριθμός πρωτοκόλλου. Με αυτόν τον τρόπο, θα καθίσταται ευχερής ο εντοπισμός οποιασδήποτε απόφασης, εγκυκλίου και οδηγιών, τόσο από τις υπηρεσίες της Α.Α.Δ.Ε., όσο και από τους φορολογουμένους.


Άλλη μία μοναδική παράσταση σήμερα από τον Ολυμπιακό! ~ Θρυλικά Νέα\nΆλλη μία μοναδική παράσταση σήμερα από τον Ολυμπιακό!\nΜετά τις... 90άρες επί των Αρμάνι και Μπασκόνια για την Ευρωλίγκα, ο Ολυμπιακός επιστρέφει στις εγχώριες υποχρεώσεις, αντιμετωπίζοντας για την Α1 μπάσκετ των ανδρών τον Κολοσσό στο ΣΕΦ (17:00/OS4). Οι Πειραιώτες βρίσκονται σε εκπληκτική κατάσταση και ετοιμάζονται για ακόμα ένα πάρτι κάτω από τις δύο μπασκέτες.\nΟι παίκτες του Γιάννη Σφαιρόπουλου θέλουν να παραμείνουν συγκεντρωμένοι, παίζοντας αποθεωτικά το μπάσκετ που ξέρουν, προκειμένου να κερδίσουν και την ομάδα του Κολοσσού, σαφώς ευκολότερα από το τι έγινε πριν από μερικές ημέρες στη Λευκάδα με αντίπαλο τη Δόξα.\nΟ Ολυμπιακός είναι σε καλή κατάσταση, ο κόουτς έχει όλους τους παίκτες στη διάθεσή του και αυτό θα του δώσει τη δυνατότητα να δοκιμάσει διάφορα σχήματα και τακτικές, δίνοντας ανάσες σε μερικούς και περισσότερο χρόνο συμμετοχής σε μερικούς άλλους.\nΟ στόχος βέβαια είναι ένας. Η νίκη.


ΕΝΑ BLOG ΓΙΑ ΤΟΝ ΟΑΕΔ: Απασχόληση των νέων\n500 εκ ευρώ από την ΕΕ για την Απασχόληση των νέων ή για τις εταιρείες ευρέσεως εργασίας?\n«Έχουμε πετύχει τους στόχους μας. Ο προϋπολογισμός του 2017 επικεντρώνεται σαφώς στις προτεραιότητές μας για την ενίσχυση της ανάπτυξης, τη δημιουργία θέσεων εργασίας, ειδικά για τους νέους, και την αντιμετώπιση της μεταναστευτικής κρίσης.\nΤα επιπλέον 500 εκατ. ευρώ για την πρωτοβουλία για την απασχόληση των νέων είναι ένα σαφές μήνυμα για την ΕΕ να αναλάβει δράση. Έχουμε καταβάλει κάθε δυνατή προσπάθεια για την αντιμετώπιση των βαθύτερων αιτίων της μετανάστευσης», δήλωσε ο εισηγητής, Τζένς Γκέγερ (Σοσιαλιστές, Γερμανία).\nΣε ανακοίνωση που εκδόθηκε σημερα το ευρωκοινοβούλιο αναφέρει ότι εξασφάλισε 500 εκατ. ευρώ επιπλέον συγκριτικά με την αρχική πρόταση του σχεδίου προϋπολογισμού για την πρωτοβουλία για την απασχόληση των νέων (Youth Employment Initiative), προκειμένου να παρασχεθεί στους νέους η απαραίτητη βοήθεια στην αναζήτηση εργασίας.\nΑναρτήθηκε από ΜΑΚΡΑΚΗΣ ΓΕΩΡΓΙΟΣ στις 4:21 μ.μ.\nΑνώνυμος 2 Δεκεμβρίου 2016 - 7:39 π.μ.\nΚΑΛΑ ΕΣΥ ΤΙ ΠΕΡΙΜΕΝΕΣ????? ΟΛΟΙ ΓΙΑ ΤΑ ΔΙΚΑ ΤΟΥΣ ΜΑΓΑΖΙΑ ...ΔΟΥΛΕΥΟΥΝ ΤΟ ΔΗΜΟΣΙΟ ΤΟ ΕΧΟΥΝ ΧΕΣΜΕ..ΝΟ ΠΟΙΟΣ ΝΟΙΚΙΑΖΕΙ ΤΙ??? ΤΙ ΚΟΝΔΥΛΙΑ ΘΑ ΠΕΣΟΥΝ ΤΩΡΑ???? ΚΑΙ ΠΟΥ ΘΑ ΠΑΝΕ ΜΑ ΣΙΓΟΥΡΑ ΣΤΑ..ΔΙΚΑ..ΤΟΥΣ ΓΡΑΦΕΙΑ...ΕΥΡΕΣΕΩΣ ΕΡΓΑΣΙΑΣ ΚΑΙ ΨΑΞΕ ΒΡΕΣ ΣΕ..ΠΟΙΟΝ ΑΝΗΚΕΙ ΠΡΑΓΜΑΤΙΚΑ ...ΟΛΟΙ ΘΕΛΟΥΝ ..ΜΠΟΥΡΛΟΤΟ\nΓκάμπι Τζίμερ: Να εξαιρεθούν οι συλλογικές συμβάσε...\nΧρηματοδότηση του Προγράμματος «Βοήθεια στο Σπίτι»...\nΑπαράδεκτη τροπολογία Αχτσιόγλου για γραφεία ευρέ...\nΕκλογές Υ.Σ : Αγωνιστική Ενωτική Συνεργασία


Ανθή Σαλαγκούδη: «Είχαν ακουστεί για μένα τέρατα στο Survivor 4 που δεν είχαν σχέση με την πραγματικότητα» - Iciao\nΗ Ανθή Σαλαγκούδη ήταν χθες βράδυ καλεσμένη του Γρηγόρη Αρναούτογλου στην εκπομπή The 2Night Show. Μίλησε για την εμπειρία της στο Survivor 4, αλλά και για τα σχόλια που συνόδευσαν τη συμμετοχή της. Ανθή Σαλαγκούδη: «Είχαν ακουστεί για μένα τέρατα στο Survivor 4 που δεν είχαν σχέση με την πραγματικότητα» «Πήρα την απόφαση να πάω […]\nΔημοσιεύθηκε: 23 Απριλίου 2021 14:45\nΑρχική > Showbiz > Ανθή Σαλαγκούδη: «Είχαν ακουστεί για μένα τέρατα στο Survivor 4 που δεν είχαν σχέση με την πραγματικότητα»\nΗ Ανθή Σαλαγκούδη ήταν χθες βράδυ καλεσμένη του Γρηγόρη Αρναούτογλου στην εκπομπή The 2Night Show. Μίλησε για την εμπειρία της στο Survivor 4, αλλά και για τα σχόλια που συνόδευσαν τη συμμετοχή της.\n«Πήρα την απόφαση να πάω στo Survivor 4 σε μία μέρα. Δεν σκέφτηκα τι θα γινόταν μετά. Λίγο η καραντίνα, λίγο κάποια πράγματα που δεν έκατσαν στη δουλειά, είπα να πάρω το ρίσκο. Σαν εμπειρία άξιζε πραγματικά τον κόπο. Ήταν μια συγκλονιστική εμπειρία, τέσταρα τον εαυτό μου και τα όρια μου. Ήταν ένας κόντρα ρόλος για μένα. Χαίρομαι πάρα πολύ που το δοκίμασα»\n«Έπρεπε να απαντήσω οπωσδήποτε σε κάποια πράγματα και να τα υποστηρίξω. Όσον αφορά τα αστεία κι οι πλάκες με το Survivor, δεν με πειράζουν καθόλου. Ήθελα να βγω και να πω κάποια πράγματα και να υποστηρίξω τους δικούς μου ανθρώπους. Έπρεπε να μπούνε κάποια πράγματα στην θέση τους γιατί δεν είχαν ακουστεί απλά ανυπόστατα πράγματα αλλά τέρατα που δεν είχαν σχέση με την πραγματικότητα.»\nΌσο για την πρόβλεψή της για τον τελικό του Survivor 4 είπε πως βλέπει Τζέιμς, Νίκο Μπάρτζη και ο Ηλίας Μπόγδανο.


12 Μαΐου 2021 • Ρωτάτε - απαντάμε\nΜια πινελιά κόκκινου στα μάγουλα μπορεί να σας δώσει μια ελκυστική υγιή λάμψη. Αν ωστόσο το κόκκινο δεν είναι ακριβώς το χρώμα που έχει συνήθως το πρόσωπό σας, είναι λογικό να υπάρξει κάποια ανησυχία για το λόγο που δημιουργήθηκε.\nΕίναι πολλοί που συνδέουν την ξαφνική ερυθρότητα στο πρόσωπο με αυξημένη αρτηριακή πίεση, όμως οι καρδιολόγοι σπεύδουν να καθησυχάσουν: Υπάρχουν δεκάδες λόγοι για τους οποίους ένα πρόσωπο μπορεί να αποκτήσει ξαφνικά μια ερυθρότητα (πχ. αλκοόλ, άσκηση, στρες), αλλά η υψηλή αρτηριακή πίεση δεν είναι ένας από αυτούς.\nΑυτό βέβαια δεν σημαίνει ότι δεν μπορεί κάποιος να έχει μια ερυθρότητα στο πρόσωπο όταν έχει υψηλή αρτηριακή πίεση, αλλά αυτό μάλλον είναι η εξαίρεση και όχι ο κανόνας.\nΚάποιες φορές, βέβαια, μπορεί να δημιουργηθεί μπέρδεμα, επειδή μερικοί παράγοντες που μπορούν να αυξήσουν την αρτηριακή πίεση, βραχυπρόθεσμα μπορούν να δημιουργήσουν μια ερυθρότητα στο πρόσωπο.\nΚατά κανόνα, όμως, ένα συνεχιζόμενο πρόβλημα υψηλής πίεσης του αίματος -όταν η δύναμη που ασκείται στα τοιχώματα των αρτηριών είναι μεγαλύτερη από την κανονική- δεν έχει σχεδόν ποτέ εξωτερικές ενδείξεις. Γι’ αυτό άλλωστε συνηθίζουμε να λέμε πως η υπέρταση είναι ένας «ύπουλος εχθρός», ακριβώς δηλαδή επειδή δεν έχει εξωτερικά συμπτώματα.\nΗ μεγάλη πλειοψηφία των ανθρώπων με υψηλή αρτηριακή πίεση δεν έχει συμπτώματα. Δεν μπορεί δηλαδή κανείς να κοιτάξει τους ανθρώπους που βρίσκονται σε ένα δωμάτιο και να διαλέξει αυτούς που έχουν υπέρταση και σίγουρα δεν μπορεί να το κάνει κοιτάζοντας ποιος έχει πιο κόκκινο πρόσωπο.\nΑυτός είναι και ο λόγος που θα πρέπει να παρακολουθούμε τακτικά την αρτηριακή μας πίεση με τον γιατρό μας, ώστε να γνωρίζουμε πού βρισκόμαστε.\nΩστόσο, η εξαιρετικά σοβαρή υψηλή αρτηριακή πίεση μπορεί να προκαλέσει άλλα συμπτώματα, όπως πονοκέφαλο ή δύσπνοια.\n« Ποια είναι η καλύτερη θεραπεία για την ξηροδερμία Tα «ναι» και «όχι» της κατάλληλης αντηλιακής προστασίας »


Έλλη Κοκκίνου: Το μήνυμα για το λουκέτο στην Ιερά Οδό λόγω κορονοϊού - EnterMessinia.gr\nΈλλη Κοκκίνου: Το μήνυμα για το λουκέτο στην Ιερά Οδό λόγω κορονοϊού\nΦρένο» σε πολλά πολιτιστικά δρώμενα βάζει η ραγδαία παγκόσμια εξάπλωση του κορονοϊού. Συναυλίες, πρεμιέρες ταινιών και φεστιβάλ αναβάλλονται ή ακυρώνονται, ενώ θεατρικές παραστάσεις και νυχτερινά κέντρα διασκέδασης ρίχνουν πρόωρη αυλαία.\nΣτην τελευταία κατηγορία ανήκει και η Ιερά Οδός, το μαγαζί όπου κανείς, τον φετινό χειμώνα, μπορούσε να απολαύσει ένα δυνατό πρόγραμμα – εγγύηση διασκέδασης με τον Βασίλη Καρρά, τον Γιάννη Πλούταρχο, την Έλλη Κοκκίνου και την Κατερίνα Στικούδη.\nΤο εν λόγω σχήμα, με τις οι sold out παραστάσεις κάθε Σάββατο και Κυριακή, σύμφωνα με ανακοίνωση που δημοσιεύθηκε στον προσωπικό λογαριασμό του Γιάννη Πλούταρχου στο Facebook, ολοκληρώνεται πρόωρα λόγω… κορονοϊού.\nΛίγες ώρες μετά τον αγαπημένο καλλιτέχνη, η Έλλη Κοκκίνου έστειλε το δικό της μήνυμα στους θαυμαστές της. Μέσα από μια ανάρτηση που έκανε, λοιπόν, στον προσωπικό λογαριασμό στης στο Instagram, θέλησε να πει το δικό της «αντίο» στους θαυμαστές της και να ανανεώσει το ραντεβού τους για πολύ σύντομα, χωρίς να αποκαλύψει όμως τι ετοιμάζει.\n«Ένας υπέροχος χειμώνας στην Ιερά Οδό… 4 μήνες που παρέα με τον Βασίλη Καρρά , τον Γιάννη Πλούταρχο και την Κατερίνα Στικούδη είχαμε μια απροβλημάτιστη και γεμάτη χαμόγελα συνεργασία! Ένα τεράστιο ευχαριστώ σε όλους εσάς που μας στηρίξατε όλους αυτούς τους μήνες καθώς στην επιχείρηση και όλους τους εργαζόμενους στην Ιερά Οδό που έδωσαν το 100% για την δική σας διασκέδαση! Θα τα πούμε πολύ σύντομα», έγραψε χαρακτηριστικά στη λεζάντα που την συνόδευε.


Διάφορες τροφές που δεν πρέπει ποτέ να συνδιάζετε – xOrisOria News\nΠολλές φορές αναρωτιόμαστε γιατί δεν αδυνατίζουμε. Η απάντηση είναι απλή. Συνδιάζουμε φαγητά που δεν πρέπει! Για παράδειγμα, η πρωτεΐνες δεν πρέπει να συνδυάζονται με άμυλο βάσει του επιχειρήματος ότι οι πρωτεΐνες χρειάζονται ένα όξινο περιβάλλον για να χωνευτούν ενώ το άμυλο ένα αλκαλικό.\nΕμείς παρακάτω σας έχουμε αρκετά παραδείγματα για να καταλάβετε τι πρέπει να τρώμε και με ποιόν τρόπο.\nΟι λάθος συνδυασμοί που μας εμποδιζουν από το αδυνατίσουμε είναι οι εξής:\nΑυτό σημαίνει ότι δεν πρέπει να συνδυάζετε ψωμί, ρύζι, μακαρόνια ή πατάτες με κρέας, ψάρι και αυγά. Συνοδεύστε τα απλά με πράσινα φυλλώδη λαχανικά (μαρούλι, σπανάκι) και μη αμυλούχα λαχανικά (σπαράγγια, μπρόκολο).\nΚάθε πρωτεΐνη έχει διαφορετική πεπτική διαδικασία. Μόνο το γάλα και τα αυγά έχουν την ίδια, οπότε μπορείτε να συνδυάσετε το τυρί με αυγά αλλά ποτέ με κρέας ή ψάρι. Τα διαφορετικά κρεατικά μπορούν να συνδυαστούν μεταξύ τους.\n3. Τα φρούτα πρέπει να τρώγονται πάντα μόνα τους\nΑν θέλετε να τα συνδυάσετε με πρωτεΐνη, συνοδεύστε τα με ξηρούς καρπούς (σε μικρή αναλογία ). Μην αναμειγνύετε τα αμυλώδη φρούτα (μπανάνες) με τα όξινα (πορτοκάλια, φράουλες).\n5. Δύο με τρείς ώρες αν γεύμα\n6. Το Επιδόρπιο τρεις ώρες μετά το φαγητό\nΕπειδή σε κάθε γλυκό συνδυάζονται διάφορες αταίριαστες ομάδες τροφών (π.χ. γάλα με αλεύρι), το επιδόρπιο σταματάει τη διαδικασία της πέψης. Αν πρέπει οπωσδήποτε να ενδώσετε, τουλάχιστον φάτε το μόνο του (ώστε να μην μπλοκάρει και την πέψη των υπόλοιπων τροφών). Labels Υγεία Loading… Νεότερη ανάρτηση Παλαιότερη Ανάρτηση Article Source – ksipnistere.com\n9 πράγματα που απωθούν τους άνδρες και κάθε γυναίκα πρέπει να ξέρει ( 647 )


Απαλλάχτηκε ο πρόεδρος ·\nHome OLYMPIACOS Διάφορα Νέα Ολυμπιακού Απαλλάχτηκε ο πρόεδρος\nby Αντώνης Μάργαρης - Apr 15, 2015\nΟ εισαγγελέας κ. Πούλιος απάλλαξε τον πρόεδρο του Ολυμπιακού. Η λάσπη στα μούτρα τους!\nΒγήκε η πρόταση του Εισαγγελέα κ. Πούλιου επίσημα και ο πρόεδρος του Ολυμπιακού είναι μέσα στους 59 που απαλλάσσονται. Είναι ένα θέμα, το οποίο ταλαιπώρησε τον πρόεδρο της ομάδας του Ολυμπιακού εδώ και πάρα πολλά χρόνια, λόγω της λάσπης την οποία πέταγε ο καθένας, αλλά με αυτή την πρόταση, επιστρέφει στα μούτρα τους.\nΟ πρόεδρος του Ολυμπιακού απαλλάσσεται, αυτή είναι η πρόταση του κ. Εισαγγελέα και πλέον ας βρουν μέρος να κρυφτούν όλοι αυτοί που τόσον καιρό, το μόνο που ήξεραν να κάνουν, ήταν να λοιδορούν την ομάδα του Ολυμπιακού, τον πρόεδρό του κ. Μαρινάκη, αλλά και γενικότερα ό,τι είχε σχέση με τον Θρύλο.\nΠλέον αποδεικνύεται περίτρανα η αθωότητα του προέδρου του Ολυμπιακού, ο οποίος το μόνο που θέλει, είναι να κάνει την ομάδα ακόμα πιο δυνατή και άπιαστη. Ο Εισαγγελέας έκανε την πρότασή του, ο πρόεδρος απαλλάσσεται και η λάσπη επιστρέφει στα μούτρα τους.\nΠηγή : http://www.gavros.gr/article/94223/apallaxthke-o-proedros/\nΑπίστευτο πάθος… Όλοι θέλουν να παίξουν με τον πελάτη!\nΠροϊστορία Ολυμπιακού με σουηδικές ομάδες\n«Κάνε την βαζέλα να πονάει…» video\nΘύμα απαγωγής ο Άλαν Πουλίδο!


ΗΠΑ: Αναμένουν τεράστιο σεισμό βασιζόμενοι σε... αρχαίους μύθους!\nΠρώτη καταχώρηση: Πέμπτη, 24 Οκτωβρίου 2013, 21:51\nΟργιάζουν οι φήμες στα μέσα κοινωνικής δικτύωσης για επικείμενο σεισμό στις ΗΠΑ μετά τον εντοπισμό δεύτερου γιγάντιου ψαριού στην Καλιφόρνια! Το θρυλικό ψάρι – κουπί (oarfish), μήκους 4,3 μέτρων, εντοπίστηκε από δύτη στις ακτές της πόλης Oceanside. Πέντε ημέρες νωρίτερα είχε βρεθεί νεκρό ανοιχτά του νησιού Catalina άλλο ένα ψάρι – κουπί, μήκους 5,5 μέτρων.\nΜετά τους περίεργους θανάτους, τα μέσα κοινωνικής δικτύωσης πήραν φωτιά κάνοντας συνεχείς αναφορές στον αρχαίο ιαπωνικό μύθο που συνδέει τις εξαιρετικά σπάνιες εμφανίσεις του συγκεκριμένου ψαριού με σεισμούς! Ακόμα και η ιστοσελίδα inhabitat.com αναφέρει πως σε όλες τις περιπτώσεις που σε σύντομο χρονικό διάστημα βρέθηκε δεύτερο νεκρό ψάρι κουπί, ακολούθησε σεισμός.\nΣε γενικότερο πλαίσιο οι επιστήμονες είναι επιφυλακτικοί και αποφεύγουν να συνδέσουν τους θανάτους των δυο γιγάντιων ψαριών με οποιαδήποτε τεκτονική δραστηριότητα. Δεν κρύβουν ωστόσο πως αδυνατούν να εξηγήσουν που οφείλεται το φαινόμενο. Ειδικά μάλιστα σε ό,τι αφορά τον πρώτο ψάρι – κουπί που βρέθηκε νεκρό ανοιχτά του νησιού Catalina, οι επιστήμονες αναφέρουν πως έδειχνε υγιές, τρεφόταν καλά και δεν παρουσίαζε κανένα σημάδι ασθένειας.\nΣε μια προσπάθεια να λύσουν το μυστήριο οι ερευνητές διεξάγουν ακόμα και εξετάσεις για ραδιενέργεια για να εξακριβώσουν αν υπάρχει μόλυνση που να συνδέεται με το εργοστάσιο της Φουκουσίμα. Το θρυλικό ψάρι κουπί φτάνει σε μήκος τα 15 μέτρα και ζει σε νερά βάθους 1.000 μέτρων σε τροπικές περιοχές.\nΤελευταία ενημέρωση: Πέμπτη, 24 Οκτωβρίου 2013, 21:58


Παγωτό και διαβήτης - genenutrition.gr\nΚαλοκαίρι! Ώρα για θρεπτικά και εποχιακά τρόφιμα όπως ντομάτες, αγγούρια, πιπεριές, καρπούζια και πεπόνια.\nΤο γεγονός ότι δεν καταναλώνουμε αυτά τα τρόφιμα όλο τον χρόνο και ανυπομονούμε μέχρι τη στιγμή που θα εμφανιστούν στο πιάτο μας τους μήνες του καλοκαιριού, αυξάνει την επιθυμία μας γι’ αυτά. Την εποχή του καλοκαιριού όμως εμφανίζεται και ένα άλλο λαχταριστό, από μικρούς και μεγάλους, τρόφιμο, το παγωτό. Μπορούν όμως οι διαβητικοί να απολαύσουν το παγωτό όπως ο υπόλοιπος πληθυσμός ή πρέπει να το αποφεύγουν λόγω των ιδιαιτεροτήτων της ασθένειας τους;\nΛόγω του γεγονότος ότι τα βασικά συστατικά του παγωτού είναι το γάλα, η κρέμα γάλακτος και το αυγό, μπορούμε να ανιχνεύσουμε σε αυτό αρκετά θρεπτικά συστατικά ωφέλημα για την υγεία μας. Συγκεκριμένα, στο παγωτό βρίσκουμε πρωτεΐνη υψηλής βιολογικής αξίας η δομή της οποίας περιέχει όλα τα απαραίτητα αμινοξέα που χρειάζεται ο οργανισμός μας για την επισκευή των ιστών και των κυττάρων και για την δημιουργία εκατοντάδων ενζύμων και ορμονών ζωτικής σημασίας για τη σωστή λειτουργία του σώματος μας. Στο παγωτό συναντάμε επίσης αρκετές λιποδιαλυτές βιταμίνες όπως είναι οι Α, D, E και K αλλά και υδατοδιαλυτές βιταμίνες κυρίως του συμπλέγματος Β. Όσον αφορά τα μέταλλα και τα ιχνοστοιχεία, στο παγωτό βρίσκουμε σε μικρές ποσότητες φώσφορο, κάλιο, σίδηρο, ψευδάργυρο και μαγνήσιο ενώ το πιο σημαντικό μέταλλο και με την μεγαλύτερη περιεκτικότητα είναι το ασβέστιο.\nΜε λίγα λόγια το παγωτό είναι ένα από τα ελάχιστα γλυκίσματα που προσφέρουν ωφέλημα θρεπτικά συστατικά στον οργανισμό μας και μπορεί να αποτελέσει ένα ιδανικό σνακ από μικρούς και μεγάλους. Τι γίνεται όμως με τις θερμίδες, τη ζάχαρη και τα λιπαρά του παγωτού; Είναι κατάλληλο για διαβητικούς;\nΤα λιπαρά του παγωτού προέρχονται από το γάλα, την κρέμα γάλακτος και τα φυτικά λιπαρά που προστίθενται σε αυτό και είναι κυρίως κορεσμένα. Τα κορεσμένα λιπαρά, στα πλαίσια μιας ισορροπημένης διατροφής, πρέπει να περιορίζονται σε λιγότερο από 10% των ημερήσιων θερμιδικών μας αναγκών μιας και η αυξημένη κατανάλωση τους έχει ενοχοποιηθεί ως παράγοντας πρόκλησης παχυσαρκίας και καρδιαγγειακών προβλημάτων. Οι διαβητικοί, λόγω του γεγονότος ότι είναι ευαίσθητοι στα καρδιαγγειακά νοσήματα, πρέπει να είναι πολύ προσεκτικοί στην κατανάλωση αυτού του τύπου των λιπαρών.\nΟι υδατάνθρακες του παγωτού προέρχονται από τα σάκχαρα του γάλακτος και από την προστιθέμενη σε αυτό ζάχαρη. Η ζάχαρη, ως γνωστόν, προκαλεί απότομη αύξηση του σακχάρου στο αίμα και γενικά ενδείκνυται να αποφεύγεται από τους διαβητικούς.\nΗ ενεργειακή αξία ενός παγωτού κυμαίνεται από 70 έως 250 θερμίδες ανά 100 γραμμάρια ανάλογα πάντα με το είδος του.\nΘα μπορούσαμε να πούμε δηλαδή ότι το παγωτό δεν είναι και η καλύτερη επιλογή τροφίμου από τους διαβητικούς λόγω της ζάχαρης και των κορεσμένων λιπαρών που περιέχει. Η γνώμη μου είναι όμως πως ένα καλά ενημερωμένο άτομο με διαβήτη που ακολουθεί μια προσεγμένη και ισορροπημένη διατροφή μπορεί να απολαύσει άφοβα ένα δροσιστικό παγωτό, πάντα όμως με μέτρο (1 φορά την εβδομάδα αρκεί).\nΕπιπλέον, τα τελευταία χρόνια κυκλοφορούν στο εμπόριο και παγωτά διαίτης διαφόρων τύπων όπως:\nΠαγωτά με 0% περιεκτικότητα σε ζάχαρή, στα οποία χρησιμοποιούνται υποκατάστατα ζάχαρης (π.χ ασπαρτάμη, σορβιτόλη ή μαλτοδεξτρόζη) για την αύξηση της γλυκύτητας τους. Αυτού του είδους τα παγωτά μπορεί να περιέχουν λιπαρά.\nΠαγωτά με 0% περιεκτικότητα σε λιπαρά που μπορεί να περιέχουν ζάχαρη.\nΠαγωτά 0% + 0% με μηδενική ποσότητα ζάχαρης και λίπους.\nΑπό τους παραπάνω τύπους παγωτών, τα 0% περιεκτικότητας σε ζάχαρη και τα 0%+0% περιεκτικότητας σε ζάχαρη και λιπαρά θεωρούνται οι καλύτερες επιλογές από τους διαβητικούς σε σύγκριση με τα κοινά παγωτά.\nΗ καλύτερη συμβουλή που θα μπορούσα να δώσω στα άτομα με διαβήτη είναι να διαβάζουν πάντα τις ετικέτες των παγωτών και να επιλέγουν εκείνα με το μικρότερο μέγεθος καθώς και με την μικρότερη περιεκτικότητα σε υδατάνθρακες και ζάχαρη. Έτσι, ναι μεν θα ικανοποιήσουν την ανάγκη τους για ένα δροσερό και γευστικό σνακ αλλά θα αποφύγουν ταυτόχρονα και μια απότομη αύξηση στο σάκχαρο του αίματος τους.


RONALDO - dimotiko-palaiochoras\nΓεννήθηκε στις 5 Φεβρουαρίου 1985, στο Σάντο Αντόνιο, σε μια φτωχική γειτονιά του Φουντσάλ, στο νησί του Ατλαντικού Μαδέρα, που ανήκει στην Πορτογαλία. Το όνομα του Ρονάλντο (Ronaldo) το πήρε λόγω του σεβασμού που είχε ο πατέρας του προς τον Ρόναλντ Ρίγκαν , ηθοποιό και πρόεδρο των Η.Π.Α. Ο πατέρας του ήταν κηπουρός, αλλά τις περισσότερες ώρες του τις πέρναγε μεθυσμένος, ενώ η μητέρα του δούλευε ως καθαρίστρια, ώστε να φροντίζει την οικογένειά της. Ο μεγάλος αδερφός του, Χούγκο, αντιμετώπισε προβλήματα εθισμού στα ναρκωτικά, ενώ οι δυο αδερφές του ήταν αρκετά μικρές για να βοηθήσουν τη μητέρα τους. Ο Ρονάλντο, δεν ήταν καλός μαθητής, του άρεσε όμως το ποδόσφαιρο, και τον χαρακτήριζε η ταχύτητα από τότε.\n Ο Ρονάλντο συνήθιζε να παίζει με μεγαλύτερα σε ηλικία παιδιά. Οκτώ ετών πήγε στην Αντορίνια, μια ερασιτεχνική ομάδα. Ύστερα από δύο χρόνια πήγε στη Νασιονάλ, η οποία ήταν η μεγάλη ομάδα του νησιού, από τότε άρχισε να γίνεται γνωστός. Ήταν μόλις δεκαπέντε ετών, και τον απέκτησε η Σπόρτινγκ Λισαβόνας. Σε λιγότερο από δύο χρόνια, είχε πραγματοποιήσει το ντεμπούτο του στην πρώτη ομάδα της Σπόρτινγκ, ενώ είχε πετύχει και το πρώτο του γκολ, κεντρίζοντας το ενδιαφέρον μεγάλων αγγλικών ομάδων.\nΟ Ρονάλντο θεωρείται, μαζί με τον Λιονέλ Μέσι, ένας από τους καλύτερους παίχτες στον κόσμο κι ένας από τους καλύτερους παίχτες, στην ιστορία του ποδοσφαίρου. Και σύμφωνα με πολλούς θεωρείται και ο ικανότερος παίκτης ποτέ που φόρεσε την φανέλα της Εθνικής Πορτογαλίας. Ο Ρονάλντο έχει επιθετικό, κυρίως, ρόλο στην ομάδα του, αλλά παίζει κι ως πλάγιος χαφ, ενώ είναι πολύ καλός στις εκτελέσεις φάουλ, στο ντριμπλάρισμα, στα τελειώματα, στις πάσες και, γενικότερα, παίρνει καλές θέσεις στο παιχνίδι.\nΟ Ρονάλντο έχει κάνει μεγάλες δωρεές σε σχολεία Παλαιστίνιων, ενώ έχει δώσει, επίσης, 3 εκατομμύρια ευρώ σε αφρικανικές χώρες, οι άνθρωποι των οποίων λιμοκτονούν. Βοήθησε και στην ανακατασκευή κτιρίων, τα οποία είχαν διαλυθεί από το τσουνάμι του 2004, στην Ινδονησία , όπως και τους κατοίκους της Μαδέιρα, της γενέτειράς του, όταν το 2010 υπέστησαν διάφορες ζημιές από πλημμύρες.\nΤο 2009, ο Ρονάλντο, στο νοσοκομείο της Μαδέιρα, που έσωσε τη ζωή της μητέρας του, η οποία έπασχε από καρκίνο, φρόντισε να κάνει μία δωρεά ύψους 100.000 λιρών, προκειμένου να χτιστεί μονάδα, η οποία θα ασχολείται με τη θεραπεία της επάρατης νόσου. Έχοντας ιδιαίτερη ευαισθησία στο συγκεκριμένο θέμα αποφάσισε τον Μάιο του 2012, να χρηματοδοτήσει μία πρωτοποριακή θεραπεία, ώστε το 9χρονο αγόρι, που αρχικά δεν είχε ελπίδες, να σωθεί.\nΕπιστροφή στη Στ Τάξη